title: Απόφαση (ΕΕ) 2015/1796 του Συμβουλίου, της 1ης Οκτωβρίου 2015, σχετικά με τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και της Ελβετικής Συνομοσπονδίας για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια

text:
               8.10.2015

               EL

               Επίσημη Εφημερίδα της Ευρωπαϊκής Ένωσης

               L 263/8

         ΑΠΌΦΑΣΗ (ΕΕ) 2015/1796 ΤΟΥ ΣΥΜΒΟΥΛΊΟΥ
   της 1ης Οκτωβρίου 2015
   σχετικά με τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και της Ελβετικής Συνομοσπονδίας για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186, σε συνδυασμό με το άρθρο 218 παράγραφος 6 στοιχείο α), το άρθρο 218 παράγραφος 7 και το άρθρο 218 παράγραφος 8 πρώτο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και της Ελβετικής Συνομοσπονδίας για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια («η συμφωνία») υπεγράφη, εξ ονόματος της Ένωσης, στις 5 Δεκεμβρίου 2014 σύμφωνα με την απόφαση 2014/953/ΕΕ του Συμβουλίου (1).

               (2)

               Η συμφωνία συνήφθη από την Ευρωπαϊκή Κοινότητα Ατομικής Ενέργειας, στις 5 Δεκεμβρίου 2014 σύμφωνα με την απόφαση 2014/954/Ευρατόμ του Συμβουλίου (2).

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και της Ελβετικής Συνομοσπονδίας για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια εγκρίνεται εξ ονόματος της Ευρωπαϊκής Ένωσης (3).
   Άρθρο 2
   Ο πρόεδρος του Συμβουλίου ορίζει το πρόσωπο που είναι εξουσιοδοτημένο να προβεί στην κοινοποίηση που προβλέπεται στο άρθρο 15 παράγραφος 1 πρώτο εδάφιο της συμφωνίας (4).
   Άρθρο 3
   Η Επιτροπή καθορίζει τη θέση της Ένωσης στο πλαίσιο της επιτροπής έρευνας Ελβετίας/Κοινοτήτων όσον αφορά τις αποφάσεις που λαμβάνει η εν λόγω επιτροπή σύμφωνα με το άρθρο 5 παράγραφος 2 της συμφωνίας.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 1η Οκτωβρίου 2015.

            Για το Συμβούλιο

            Ο Πρόεδρος

         É. SCHNEIDER

      (1)  Απόφαση 2014/953/ΕΕ του Συμβουλίου, της 4ης Δεκεμβρίου 2014, σχετικά με την υπογραφή και την προσωρινή εφαρμογή, εξ ονόματος της Ένωσης, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και της Ελβετικής Συνομοσπονδίας για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία Ορίζοντας 2020 και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα Ορίζοντας 2020, καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια (ΕΕ L 370 της 30.12.2014, σ. 1).

      (2)  Απόφαση 2014/954/Ευρατόμ του Συμβουλίου, της 4ης Δεκεμβρίου 2014, σχετικά με την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και της Ελβετικής Συνομοσπονδίας για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία Ορίζοντας 2020 και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα Ορίζοντας 2020, καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για ενέργεια (ΕΕ L 370 της 30.12.2014, σ. 19).

      (3)  Η συμφωνία δημοσιεύθηκε στην ΕΕ L 370 της 30.12.2014 με την απόφαση υπογραφής.

      (4)  Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2012/176/ΕΕ: Απόφαση του Συμβουλίου, της 8ης Μαρτίου 2012 , σχετικά με τη σύναψη πρωτοκόλλου στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Βασιλείου του Μαρόκου σχετικά με τις γενικές αρχές που διέπουν τη συμμετοχή του Βασιλείου του Μαρόκου στα προγράμματα της Ένωσης

text:
               28.3.2012

               EL

               Επίσημη Εφημερίδα της Ευρωπαϊκής Ένωσης

               L 90/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Μαρτίου 2012
   σχετικά με τη σύναψη πρωτοκόλλου στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Βασιλείου του Μαρόκου σχετικά με τις γενικές αρχές που διέπουν τη συμμετοχή του Βασιλείου του Μαρόκου στα προγράμματα της Ένωσης
   (2012/176/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 6 στοιχείο α) σημείο i) και το άρθρο 218 παράγραφος 8 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το πρωτόκολλο στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Βασιλείου του Μαρόκου σχετικά με τις γενικές αρχές που διέπουν τη συμμετοχή του Βασιλείου του Μαρόκου στα προγράμματα της Ένωσης (εφεξής αποκαλούμενο «πρωτόκολλο»), υπεγράφη, εξ ονόματος της Ένωσης, στις 7 Οκτωβρίου 2010.

               (2)

               Κατόπιν της έναρξης ισχύος της Συνθήκης της Λισαβόνας, την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.

               (3)

               Το πρωτόκολλο θα πρέπει να συναφθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Βασιλείου του Μαρόκου σχετικά με τις γενικές αρχές που διέπουν τη συμμετοχή του Βασιλείου του Μαρόκου στα προγράμματα της Ένωσης εγκρίνεται, εξ ονόματος της Ένωσης.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 10 του πρωτοκόλλου.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 8 Μαρτίου 2012.

            Για το Συμβούλιο

            Ο Πρόεδρος

         M. BØDSKOV

    ---documentbreak---

               28.3.2012

               EL

               Επίσημη Εφημερίδα της Ευρωπαϊκής Ένωσης

               L 90/2

         ΠΡΩΤΌΚΟΛΛΟ
   στην ευρωμεσογειακη συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Βασιλείου του Μαρόκου σχετικά με τις γενικές αρχές που διέπουν τη συμμετοχή του Βασιλείου του Μαρόκου στα προγράμματα της Ένωσης
   Η ΕΥΡΩΠΑΪΚΗ ΕΝΩΣΗ, εφεξής αποκαλούμενη «η Ένωση»,
   αφενός, και
   ΤΟ ΒΑΣΙΛΕΙΟ ΤΟΥ ΜΑΡΟΚΟΥ, εφεξής αποκαλούμενο «το Μαρόκο»,
   αφετέρου,
   εφεξής αποκαλούμενα από κοινού «τα μέρη»,
   ΕΚΤΙΜΏΝΤΑΣ ΤΑ ΑΚΟΛΟΥΘΑ:

               (1)

               Στις 26 Φεβρουαρίου 1996 το Μαρόκο συνήψε ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Μαρόκου, αφετέρου (1), (εφεξής αποκαλούμενη «συμφωνία»).

               (2)

               Το Ευρωπαϊκό Συμβούλιο των Βρυξελλών της 17ης και 18ης Ιουνίου 2004 δέχτηκε ευνοϊκά τις προτάσεις της επιτροπής για μια ευρωπαϊκή πολιτική γειτονίας (ΕΠΓ) και ενέκρινε τα συμπεράσματα του Συμβουλίου της 14ης Ιουνίου 2004.

               (3)

               Στη συνέχεια, το Συμβούλιο σε πολλές περιπτώσεις εξέδωσε συμπεράσματα υπέρ αυτής της πολιτικής.

               (4)

               Στις 5 Μαρτίου 2007 το Συμβούλιο εξέφρασε την υποστήριξή του για τη γενική και συνολική προσέγγιση που περιγράφεται στην ανακοίνωση της Επιτροπής της 4ης Δεκεμβρίου 2006 που θα επιτρέπει στις χώρες εταίρους της ΕΠΓ να συμμετέχουν στις εργασίες των κοινοτικών οργανισμών και στα κοινοτικά προγράμματα με βάση τα επιτεύγματά τους και εφόσον το επιτρέπουν οι νομικές βάσεις.

               (5)

               Το Μαρόκο εξέφρασε την επιθυμία να συμμετάσχει σε διάφορα προγράμματα της Ένωσης.

               (6)

               Οι ειδικοί όροι και οι προϋποθέσεις, συμπεριλαμβανομένης της χρηματοδοτικής συνεισφοράς και των διαδικασιών έκθεσης και αξιολόγησης, όσον αφορά τη συμμετοχή του Μαρόκου σε κάθε συγκεκριμένο πρόγραμμα, πρέπει να καθορισθούν με πρωτόκολλο συμφωνίας μεταξύ της Επιτροπής και των αρμόδιων αρχών του Μαρόκου,

         ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   Άρθρο 1
   Επιτρέπεται στο Μαρόκο να συμμετάσχει σε όλα τα τρέχοντα και τα μελλοντικά προγράμματα της Ένωσης που είναι ανοικτά στη συμμετοχή του Μαρόκου σύμφωνα με τις σχετικές διατάξεις με τις οποίες θεσπίζονται τα προγράμματα αυτά.
   Άρθρο 2
   Το Μαρόκο συμβάλλει οικονομικά στον γενικό προϋπολογισμό της Ένωσης με ποσό ανάλογο με τα ειδικά προγράμματα στα οποία συμμετέχει.
   Άρθρο 3
   Οι αντιπρόσωποι του Μαρόκου δύνανται να συμμετέχουν, ως παρατηρητές και για τα σημεία που αφορούν το Μαρόκο, στις επιτροπές διαχείρισης που είναι επιφορτισμένες με τον έλεγχο των προγραμμάτων στα οποία συμβάλλει οικονομικά η χώρα.
   Άρθρο 4
   Τα έργα και οι πρωτοβουλίες που υποβάλλουν οι συμμετέχοντες από το Μαρόκο υπόκεινται, στο μέτρο του δυνατού, στους ίδιους όρους, κανόνες και διαδικασίες που διέπουν τα προγράμματα αυτά όπως ισχύουν και για τα κράτη μέλη.
   Άρθρο 5
   Οι ειδικοί όροι και οι προϋποθέσεις όσον αφορά τη συμμετοχή του Μαρόκου σε κάθε πρόγραμμα, ιδίως η χρηματοδοτική συνεισφορά που πρέπει να καταβληθεί και οι διαδικασίες έκθεσης και αξιολόγησης, θα καθορισθούν με πρωτόκολλο συμφωνίας μεταξύ της Επιτροπής και των αρμόδιων αρχών του Μαρόκου βάσει των κριτηρίων που θέτουν τα σχετικά προγράμματα..
   Εάν το Μαρόκο υποβάλει αίτηση για εξωτερική βοήθεια της Ένωσης προκειμένου να συμμετάσχει σε συγκεκριμένο πρόγραμμα της Ένωσης με βάση το άρθρο 3 του κανονισμού (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τον καθορισμό γενικών διατάξεων σχετικά με τη θέσπιση ευρωπαϊκού μηχανισμού γειτονίας και εταιρικής σχέσης (2), ή σύμφωνα με οποιονδήποτε άλλο παρόμοιο κανονισμό που προβλέπει την παροχή εξωτερικής βοήθειας της Ένωσης στο Μαρόκο που ενδέχεται να υιοθετηθεί στο μέλλον, οι όροι που διέπουν τη χρησιμοποίηση της βοήθειας της Ένωσης από το Μαρόκο καθορίζονται σε συμφωνία χρηματοδότησης, τηρουμένου, ιδίως, του άρθρου 20 του κανονισμού (ΕΚ) αριθ. 1638/2006.
   Άρθρο 6
   Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3) κάθε πρωτόκολλο συμφωνίας που έχει συναφθεί δυνάμει του άρθρου 5, πρέπει να ορίζει, ότι οι οικονομικοί έλεγχοι, οι λογιστικοί έλεγχοι ή άλλες επαληθεύσεις, συμπεριλαμβανομένων των διοικητικών ερευνών, θα διεξάγονται από την Επιτροπή, την Ευρωπαϊκή Υπηρεσία Καταπολέμησης της Απάτης και το Ελεγκτικό Συνέδριο, ή υπό την εποπτεία τους.
   Θα πρέπει να θεσπισθούν λεπτομερείς διατάξεις όσον αφορά τον οικονομικό και τον λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν να ανατίθενται στην Επιτροπή, στην Ευρωπαϊκή Υπηρεσία Καταπολέμησης της Απάτης και στο Ελεγκτικό Συνέδριο εξουσίες αντίστοιχες με εκείνες που διαθέτουν έναντι δικαιούχων ή συμβαλλομένων που είναι εγκατεστημένοι στην Ένωση.
   Άρθρο 7
   Το παρόν πρωτόκολλο εφαρμόζεται για τη χρονική περίοδο κατά την οποία ισχύει η συμφωνία.
   Το παρόν πρωτόκολλο υπογράφεται και εγκρίνεται από τα συμβαλλόμενα μέρη σύμφωνα με τις οικείες διαδικασίες τους.
   Έκαστο των μερών μπορεί να καταγγείλει το παρόν πρωτόκολλο με γραπτή κοινοποίηση στο άλλο μέρος. Το παρόν πρωτόκολλο παύει να ισχύει έξι μήνες μετά την εν λόγω κοινοποίηση.
   Η καταγγελία του παρόντος πρωτοκόλλου από εκάτερο των μερών ουδόλως επηρεάζει τις επαληθεύσεις και τους ελέγχους που διεξάγονται, κατά περίπτωση, δυνάμει των διατάξεων των άρθρων 5 και 6.
   Άρθρο 8
   Το αργότερο τρία χρόνια μετά την ημερομηνία έναρξης ισχύος του παρόντος πρωτοκόλλου και, στη συνέχεια, ανά τρία χρόνια, τα δύο μέρη μπορούν να αναθεωρήσουν το παρόν πρωτόκολλο βάσει της πραγματικής συμμετοχής του Βασιλείου του Μαρόκου στα προγράμματα της Ένωσης.
   Άρθρο 9
   Το παρόν πρωτόκολλο εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης και υπό τους όρους που καθορίζονται στην εν λόγω συνθήκη, και, αφετέρου, στο έδαφος του Βασιλείου του Μαρόκου.
   Άρθρο 10
   Το παρόν πρωτόκολλο αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα μέρη κοινοποιούν αμοιβαία, διά της διπλωματικής οδού, την ολοκλήρωση των διαδικασιών που είναι αναγκαίες για την έναρξη ισχύος του.
   Άρθρο 11
   Το παρόν πρωτόκολλο αποτελεί αναπόσπαστο τμήμα της συμφωνίας.
   Άρθρο 12
   Το παρόν πρωτόκολλο συντάσσεται εις διπλούν στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική γλώσσα. Όλες οι γλωσσικές εκδοχές του παρόντος κειμένου είναι εξίσου αυθεντικές.

      Съставено в Брюксел на тринадесети декември две хиляди и десета година.
      Hecho en Bruselas, el trece de diciembre de dos mil diez.
      V Bruselu dne třináctého prosince dva tisíce deset
      Udfærdiget i Bruxelles den trettende december to tusind og ti.
      Geschehen zu Brüssel am dreizehnten Dezember zweitausendzehn.
      Kahe tuhande kümnenda aasta detsembrikuu kolmeteistkümnendal päeval Brüsselis.
      Έγινε στις Βρυξέλλες στις δεκατρείς Δεκεμβρίου δύο χιλιάδες δέκα.
      Done at Brussels on the thirteenth day of December in the year two thousand and ten.
      Fait à Bruxelles, le treize décembre deux mille dix.
      Fatto a Bruxelles, addì tredici dicembre duemiladieci.
      Briselē, divi tūkstoši desmitā gada trīspadsmitajā decembrī.
      Priimta du tūkstančiai dešimtų metų gruodžio tryliktą dieną Briuselyje.
      Kelt Brüsszelben, a kétezer-tizedik év december tizenharmadik napján.
      Magħmul fi Brussell, fit-tlettax-il jum ta' Diċembru tas-sena elfejn u għaxra.
      Gedaan te Brussel, de dertiende december tweeduizend tien.
      Sporządzono w Brukseli dnia trzynastego grudnia roku dwa tysiące dziesiątego.
      Feito em Bruxelas, em treze de Dezembro de dois mil e dez.
      Întocmit la Bruxelles, la treisprezece decembrie două mii zece.
      V Bruseli dňa trinásteho decembra dvetisícdesať.
      V Bruslju, dne trinajstega decembra leta dva tisoč deset.
      Tehty Brysselissä kolmantenatoista päivänä joulukuuta vuonna kaksituhattakymmenen.
      Som skedde i Bryssel den trettonde december tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Кралство Мароко
         Por el Reino de Marruecos
         Za Marocké království
         For Kongeriget Marokko
         Für das Königreich Marokko
         Maroko Kuningriigi nimel
         Για το Βασίλειο του Μαρόκου
         For the Kingdom of Morocco
         Pour le Royaume du Maroc
         Per il Regno del Marocco
         Marokas Karalistes vārdā –
         Maroko Karalystės vardu,
         A Marokkói Királyság részéről
         Għar-Renju tal-Marokk
         Voor het Koninkrijk Marokko
         W imieniu Królestwa Maroka
         Pelo Reino de Marrocos
         Pentru Regatul Maroc
         Za Marocké kráľovstvo
         Za Kraljevino Maroko
         Marokon kuningaskunnan puolesta
         För Konungariket Marocko

      (1)  ΕΕ L 70 της 18.3.2000, σ. 2.

      (2)  EE L 310 της 9.11.2006, σ. 1.

      (3)  EE L 248 της 16.9.2002, σ. 1.


title: 2010/275/: Απόφαση της Ευρωπαϊκής Κεντρικής Τράπεζας, της 10ης Μαΐου 2010, σχετικά με τη διαχείριση συγκεντρούμενων διμερών δανείων προς όφελος της Ελληνικής Δημοκρατίας και την τροποποίηση της απόφασης ΕΚΤ/2007/7 (ΕΚΤ/2010/4)

text:
               13.5.2010

               EL

               Επίσημη Εφημερίδα της Ευρωπαϊκής Ένωσης

               L 119/24

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 10ης Μαΐου 2010
   σχετικά με τη διαχείριση συγκεντρούμενων διμερών δανείων προς όφελος της Ελληνικής Δημοκρατίας και την τροποποίηση της απόφασης ΕΚΤ/2007/7
   (ΕΚΤ/2010/4)
   (2010/275/ΕΕ)
   Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 132,
   το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ»), και ιδίως τα άρθρα 17 και 21,
   Εκτιμώντας τα ακόλουθα:

               (1)

               Σύμφωνα με το άρθρο 17 του καταστατικού του ΕΣΚΤ, για τη διεξαγωγή των εργασιών της η Ευρωπαϊκή Κεντρική Τράπεζα (ΕΚΤ) μπορεί να ανοίγει λογαριασμούς υπέρ πιστωτικών ιδρυμάτων, δημόσιων οργανισμών και άλλων φορέων της αγοράς.

               (2)

               Σύμφωνα με το άρθρο 21.1 και 21.2 του καταστατικού του ΕΣΚΤ, η ΕΚΤ μπορεί να ενεργεί ως δημοσιονομικός αντιπρόσωπος θεσμικών και λοιπών οργάνων ή οργανισμών της Ένωσης, κεντρικών διοικήσεων, περιφερειακών, τοπικών ή άλλων δημόσιων αρχών, άλλων οργανισμών δημοσίου δικαίου ή δημόσιων επιχειρήσεων των κρατών μελών.

               (3)

               Γίνεται μνεία σε συμφωνία δανειακής διευκόλυνσης (εφεξής η «συμφωνία δανειακής διευκόλυνσης») μεταξύ, αφενός, των κρατών μελών με νόμισμα το ευρώ (πλην της Ελληνικής Δημοκρατίας και της Ομοσπονδιακής Δημοκρατίας της Γερμανίας) και της KfW που ενεργεί προς εξυπηρέτηση του γενικού συμφέροντος, υπό τις οδηγίες και με την εγγύηση της Ομοσπονδιακής Δημοκρατίας της Γερμανίας, (εφεξής οι «δανειστές») και, αφετέρου, της Ελληνικής Δημοκρατίας (εφεξής ο «δανειολήπτης») και της Τράπεζας της Ελλάδος ως αντιπροσώπου του δανειολήπτη.

               (4)

               Γίνεται μνεία σε συμφωνία μεταξύ δανειστών (Intercreditor Agreement) (στο εξής η «συμφωνία μεταξύ δανειστών»), η οποία συνάπτεται μεταξύ των κρατών μελών με νόμισμα το ευρώ, πλην της Ελληνικής Δημοκρατίας, και με την οποία ανατίθεται στην Ευρωπαϊκή Επιτροπή η διαχείριση των διμερών δανείων που συγκεντρώνονται υπό τη συμφωνία δανειακής διευκόλυνσης.

               (5)

               Με τη συμφωνία μεταξύ δανειστών, τα κράτη μέλη με νόμισμα το ευρώ, πλην της Ελληνικής Δημοκρατίας, εξουσιοδοτούν την Ευρωπαϊκή Επιτροπή να οργανώνει διμερή δάνεια προς την Ελληνική Δημοκρατία βάσει των συγκεντρούμενων ποσών και να τα εκπροσωπεί στη διαχείριση των εν λόγω δανείων. Το άρθρο 3 της συμφωνίας μεταξύ δανειστών εξουσιοδοτεί την Ευρωπαϊκή Επιτροπή να ανοίξει στην ΕΚΤ λογαριασμό στο όνομα των δανειστών, ο οποίος θα χρησιμοποιείται για την επεξεργασία όλων των πληρωμών εκ μέρους των δανειστών και του δανειολήπτη στο πλαίσιο της συμφωνίας δανειακής διευκόλυνσης. Η συμφωνία μεταξύ δανειστών περιλαμβάνει τις αναγκαίες διατάξεις για την εκταμίευση και την αποπληρωμή.

               (6)

               Είναι απαραίτητο να θεσπιστούν διατάξεις σχετικά με τους λογαριασμούς μετρητών που θα ανοιχθούν στην ΕΚΤ για την εκτέλεση της συμφωνίας δανειακής διευκόλυνσης και της συμφωνίας μεταξύ δανειστών.

               (7)

               Σύμφωνα με το άρθρο 1 παράγραφος 2 της απόφασης ΕΚΤ/2007/7, της 24ης Ιουλίου 2007, σχετικά με τους όρους και τις προϋποθέσεις του TARGET2-EKT (1), η ΕΚΤ μπορεί να αποδέχεται ως πελάτες μόνο κεντρικές τράπεζες και ευρωπαϊκούς και διεθνείς οργανισμούς. Η εκτέλεση της συμφωνίας δανειακής διευκόλυνσης και της συμφωνίας μεταξύ δανειστών απαιτεί τη διεύρυνση των κατηγοριών των προσώπων που μπορούν να αποτελέσουν πελάτες της ΕΚΤ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση της απόφασης ΕΚΤ/2007/7
   Η απόφαση ΕΚΤ/2007/7 τροποποιείται ως εξής: Το άρθρο 1 παράγραφος 2 αντικαθίσταται από το ακόλουθο κείμενο:

      «2.   Η ΕΚΤ μπορεί να αποδέχεται ως πελάτες μόνο κεντρικές τράπεζες και ευρωπαϊκούς και διεθνείς οργανισμούς, ενώ με ad hoc απόφαση του διοικητικού συμβουλίου μπορεί να αποδέχεται και κεντρικές διοικήσεις των κρατών μελών της Ευρωπαϊκής Ένωσης ή δημόσιους φορείς εξουσιοδοτημένους να ενεργούν για λογαριασμό των εν λόγω κεντρικών διοικήσεων.».

   Άρθρο 2
   Άνοιγμα λογαριασμού
   Σε σχέση με τη συμφωνία δανειακής διευκόλυνσης και κατόπιν αιτήματος της Ευρωπαϊκής Επιτροπής, η ΕΚΤ ανοίγει λογαριασμό στο όνομα των δανειστών.
   Άρθρο 3
   Αποδοχή πληρωμών στο πλαίσιο του λογαριασμού
   Η ΕΚΤ αποδέχεται μόνο πληρωμές πραγματοποιούμενες από ή προς τον λογαριασμό που τηρείται στο όνομα των δανειστών, εφόσον αυτές σχετίζονται με τη συμφωνία δανειακής διευκόλυνσης.
   Άρθρο 4
   Αποδοχή οδηγιών
   Σε σχέση με τον λογαριασμό που τηρείται στο όνομα των δανειστών η ΕΚΤ αποδέχεται μόνο οδηγίες της Ευρωπαϊκής Επιτροπής και ενεργεί βάσει αυτών, ενώ δεν αποδέχεται οδηγίες προερχόμενες από μεμονωμένο δανειστή.
   Άρθρο 5
   Τόκοι
   Επί του υπολοίπου του λογαριασμού που τηρείται στο όνομα των δανειστών η ΕΚΤ καταβάλλει ποσό τόκων υπολογιζόμενο με εφαρμογή επιτοκίου ανάλογου του επιτοκίου της διευκόλυνσης αποδοχής καταθέσεων που εφαρμόζει η ΕΚΤ, βάσει του πραγματικού αριθμού ημερών και του έτους των 360 ημερών.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει τη 12η Μαΐου 2010.

      Φρανκφούρτη, 10 Μαΐου 2010.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 237 της 8.9.2007, σ. 71.


title: Απόφαση 2008/852/ΔΕΥ του Συμβουλίου, της 24ης Οκτωβρίου 2008 , για ένα δίκτυο σημείων επαφής κατά της διαφθοράς

text:
               12.11.2008

               EL

               Επίσημη Εφημερίδα της Ευρωπαϊκής Ένωσης

               L 301/38

      ΑΠΌΦΑΣΗ 2008/852/ΔΕΥ ΤΟΥ ΣΥΜΒΟΥΛΊΟΥ

   της 24ης Οκτωβρίου 2008
   για ένα δίκτυο σημείων επαφής κατά της διαφθοράς
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 29, το άρθρο 30 παράγραφος 1, το άρθρο 31 και το άρθρο 34 παράγραφος 2 στοιχείο γ),
   την πρωτοβουλία της Ομοσπονδιακής Δημοκρατίας της Γερμανίας (1),
   τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Το άρθρο 29 της συνθήκης αναφέρει ότι ο στόχος της Ένωσης να παρέχει στους πολίτες υψηλό επίπεδο προστασίας εντός ενός χώρου ελευθερίας, ασφάλειας και δικαιοσύνης επιτυγχάνεται με την πρόληψη και την καταπολέμηση του εγκλήματος, οργανωμένου ή μη, συμπεριλαμβανομένων της διαφθοράς και της απάτης.

               (2)

               Στη στρατηγική της Ευρωπαϊκής Ένωσης για την αρχή της νέας χιλιετίας σχετικά με την πρόληψη και τον έλεγχο του οργανωμένου εγκλήματος υπογραμμίζεται η ανάγκη να αναπτυχθεί μια σφαιρική πολιτική της ΕΕ για την καταπολέμηση της διαφθοράς.

               (3)

               Στο ψήφισμά του της 14ης Απριλίου 2005 σχετικά με μια σφαιρική πολιτική της ΕΕ για την καταπολέμηση της διαφθοράς, το οποίο παραπέμπει στην ανακοίνωση της Επιτροπής της 28ης Μαΐου 2003 προς το Συμβούλιο, το Ευρωπαϊκό Κοινοβούλιο και την Ευρωπαϊκή Οικονομική και Κοινωνική Επιτροπή για μια σφαιρική πολιτική της ΕΕ για την καταπολέμηση της διαφθοράς, το Συμβούλιο επιβεβαιώνει εκ νέου τη σημασία του ρόλου και των εργασιών των κρατών μελών για την ανάπτυξη μιας σφαιρικής, πολύπλευρης πολιτικής κατά της διαφθοράς, τόσο στον δημόσιο όσο και στον ιδιωτικό τομέα, σε εταιρική σχέση με όλους τους συναφείς φορείς από την κοινωνία των πολιτών καθώς και από τις επιχειρήσεις.

               (4)

               Το Ευρωπαϊκό Συμβούλιο χαιρέτισε την ανάπτυξη στο πρόγραμμα της Χάγης (3) (σημείο 2.7), μιας στρατηγικής αντίληψης όσον αφορά το διασυνοριακό οργανωμένο έγκλημα και τη διαφθορά σε επίπεδο Ευρωπαϊκής Ένωσης και ζήτησε από το Συμβούλιο και την Επιτροπή να αναπτύξουν περαιτέρω την αντίληψη αυτή και να την καταστήσουν λειτουργική.

               (5)

               Οι επικεφαλής και βασικοί αντιπρόσωποι των οργανισμών ελέγχου και επιθεώρησης των εθνικών αστυνομιών των κρατών μελών της ΕΕ, καθώς και οι επικεφαλής και βασικοί αντιπρόσωποι των υπηρεσιών τους κατά της διαφθοράς, συναντήθηκαν τον Νοέμβριο του 2004 στη Βιέννη κατά τη διάσκεψη AGIS σχετικά με την ενίσχυση της επιχειρησιακής συνεργασίας στην καταπολέμηση της διαφθοράς στην Ευρωπαϊκή Ένωση. Τόνισαν τη σημασία περαιτέρω αύξησης της συνεργασίας τους, μεταξύ άλλων μέσω ετήσιων επαγγελματικών συναντήσεων, και χαιρέτισαν την ιδέα ενός ευρωπαϊκού δικτύου κατά της διαφθοράς που να βασίζεται στις υπάρχουσες δομές. Στη συνέχεια της διάσκεψης της Βιέννης, αυτοί οι ευρωπαίοι εταίροι για την καταπολέμηση της διαφθοράς (ΕΕΚΔ) συναντήθηκαν στη Βουδαπέστη, τον Νοέμβριο του 2006, για την έκτη ετήσια συνεδρίασή τους, κατά την οποία, με συντριπτική πλειοψηφία, επιβεβαίωσαν εκ νέου τη δέσμευσή τους να υποστηρίξουν την πρωτοβουλία δημιουργίας ενός περισσότερο τυποποιημένου δικτύου καταπολέμησης της διαφθοράς.

               (6)

               Για να οικοδομηθεί το ευρωπαϊκό δίκτυο καταπολέμησης της διαφθοράς σε ήδη υπάρχουσες δομές, οι αρχές και υπηρεσίες που θα αποτελέσουν μέρος του, μπορούν να συμπεριλάβουν οργανώσεις που είναι μέλη των ΕΕΚΔ.

               (7)

               Η αύξηση της διεθνούς συνεργασίας αναγνωρίζεται γενικώς (4) ως κεντρικός άξονας της καταπολέμησης της διαφθοράς. Η καταπολέμηση όλων των μορφών διαφθοράς θα πρέπει να βελτιωθεί με αποτελεσματική συνεργασία, αναγνώριση των ευκαιριών, επιμερισμό των ορθών πρακτικών και ανάπτυξη υψηλών επαγγελματικών προτύπων. Η δημιουργία ενός δικτύου για την καταπολέμηση της διαφθοράς σε επίπεδο ΕΕ αποτελεί σημαντική συμβολή στη βελτίωση της συνεργασίας αυτής,

         ΑΠΟΦΑΣΙΖΕΙ:
   Άρθρο 1
   Αντικείμενο
   Προκειμένου να βελτιωθεί η συνεργασία μεταξύ των αρχών και υπηρεσιών πρόληψης και καταπολέμησης της διαφθοράς στην Ευρώπη, δημιουργείται δίκτυο σημείων επαφής των κρατών μελών της Ευρωπαϊκής Ένωσης (στο εξής αποκαλούμενο «δίκτυο»). Η Ευρωπαϊκή Επιτροπή, η Ευρωπόλ και η Eurojust είναι πλήρως συνδεδεμένες με τις δραστηριότητες του δικτύου.
   Άρθρο 2
   Σύνθεση του δικτύου
   Το δίκτυο αποτελείται από αρχές και υπηρεσίες των κρατών μελών της Ευρωπαϊκής Ένωσης οι οποίες είναι επιφορτισμένες με την πρόληψη ή την καταπολέμηση της διαφθοράς. Τα μέλη διορίζονται από τα κράτη μέλη. Κάθε κράτος μέλος ορίζει τουλάχιστον έναν οργανισμό, αλλά όχι περισσότερους από τρεις. Η Ευρωπαϊκή Επιτροπή διορίζει τους αντιπροσώπους της. Η Ευρωπόλ και η Eurojust δύνανται να συμμετέχουν, στα πλαίσια των αντιστοίχων αρμοδιοτήτων τους, στις δραστηριότητες του Δικτύου.
   Άρθρο 3
   Καθήκοντα του δικτύου
   1.   Το δίκτυο αναλαμβάνει ιδίως τα εξής καθήκοντα:

               1.

               αποτελεί φόρουμ ανταλλαγής πληροφοριών από όλη την ΕΕ σχετικά με αποτελεσματικά μέτρα και την εμπειρία κατά την πρόληψη και καταπολέμηση της διαφθοράς,

               2.

               διευκολύνει την καθιέρωση και ενεργό διατήρηση των επαφών μεταξύ των μελών της.

         Προς τους σκοπούς αυτούς, διατηρεί, μεταξύ άλλων, ενημερωμένο κατάλογο των σημείων επαφής και θέτει σε λειτουργία ιστοσελίδα.
   2.   Τα μέλη του δικτύου συναντώνται, προς εκπλήρωση των καθηκόντων τους, τουλάχιστον μία φορά ετησίως.
   Άρθρο 4
   Πεδίο εφαρμογής
   Η αστυνομική και δικαστική συνεργασία μεταξύ των κρατών μελών διέπεται από συγκεκριμένους κανόνες. Η δημιουργία του δικτύου ισχύει υπό την επιφύλαξη των κανόνων αυτών και δεν θίγει το ρόλο της Ευρωπαϊκής Αστυνομικής Ακαδημίας (CEPOL).
   Άρθρο 5
   Οργάνωση του δικτύου
   1.   Το δίκτυο οργανώνεται βάσει της υπάρχουσας άτυπης συνεργασίας μεταξύ των ΕΕΚΔ.
   2.   Τα κράτη μέλη και η Ευρωπαϊκή Επιτροπή επιβαρύνονται με όλα τα έξοδα των μελών ή των αντιπροσώπων που έχουν διορίσει. Ο ίδιος κανόνας ισχύει για την Ευρωπόλ και τη Eurojust.
   Άρθρο 6
   Έναρξη ισχύος
   Η παρούσα απόφαση παράγει αποτελέσματα από την επομένη της έκδοσής της.

      Λουξεμβούργο, 24 Οκτωβρίου 2008.

            Για το Συμβούλιο

            Η Πρόεδρος

         M. ALLIOT-MARIE

      (1)  ΕΕ C 173 της 26.7.2007, σ. 3.

      (2)  Γνώμη της 5ης Ιουνίου 2008 (δεν έχει ακόμα δημοσιευθεί στην Επίσημη Εφημερίδα).

      (3)  Πρόγραμμα της Χάγης: Ενίσχυση της ελευθερίας, της ασφάλειας και της δικαιοσύνης στην Ευρωπαϊκή Ένωση (ΕΕ C 53 της 3.3.2005, σ. 1).

      (4)  Σύμβαση των Ηνωμένων Εθνών για την καταπολέμηση της διαφθοράς, που υιοθετήθηκε με το ψήφισμα 58/4 της 31ης Οκτωβρίου 2003 της Γενικής Συνέλευσης.


title: Απόφαση (ΕΕ) 2017/1546 του Συμβουλίου, της 29ης Σεπτεμβρίου 2016, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Αυστραλίας, αφετέρου

text:
               15.9.2017

               EL

               Επίσημη Εφημερίδα της Ευρωπαϊκής Ένωσης

               L 237/5

         ΑΠΌΦΑΣΗ (ΕΕ) 2017/1546 ΤΟΥ ΣΥΜΒΟΥΛΊΟΥ
   της 29ης Σεπτεμβρίου 2016
   για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Αυστραλίας, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 212 παράγραφος 1, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την κοινή πρόταση της Ευρωπαϊκής Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 10 Οκτωβρίου 2011 το Συμβούλιο εξουσιοδότησε την Επιτροπή και την Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας να αρχίσουν διαπραγματεύσεις με την Αυστραλία για συμφωνία-πλαίσιο, που θα αντικαταστήσει το πλαίσιο εταιρικής σχέσης ΕΕ-Αυστραλίας του 2008.

               (2)

               Οι διαπραγματεύσεις για τη συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Αυστραλίας, αφετέρου («η συμφωνία») ολοκληρώθηκαν επιτυχώς στις 5 Μαρτίου 2015. Η συμφωνία αντικατοπτρίζει τόσο τις στενές ιστορικές σχέσεις και τους όλο και ισχυρότερους δεσμούς που αναπτύσσονται μεταξύ των μερών όσο και την επιθυμία τους να ενισχύσουν και να διευρύνουν περαιτέρω τις σχέσεις τους με φιλόδοξο και καινοτόμο τρόπο.

               (3)

               Το άρθρο 61 της συμφωνίας προβλέπει ότι η Ένωση και η Αυστραλία μπορούν να εφαρμόσουν προσωρινά ορισμένες διατάξεις της συμφωνίας, οι οποίες καθορίζονται από κοινού από τα δύο μέρη, εν αναμονή της έναρξης ισχύος της.

               (4)

               Ως εκ τούτου, η συμφωνία πρέπει να υπογραφεί εξ ονόματος της Ένωσης και ορισμένες από τις διατάξεις της θα πρέπει να εφαρμοστούν σε προσωρινή βάση μέχρι να ολοκληρωθούν οι διαδικασίες για τη σύναψή της,

         ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Η υπογραφή εξ ονόματος της Ένωσης της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Αυστραλίας, αφετέρου, εγκρίνεται, με την επιφύλαξη της σύναψης της συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Εκρεμούσης της έναρξης ισχύος της, δυνάμει του άρθρου 61 της συμφωνίας και με την επιφύλαξη των κοινοποιήσεων που προβλέπονται σε αυτό, οι ακόλουθες διατάξεις της συμφωνίας εφαρμόζονται προσωρινά μεταξύ της Ένωσης και της Αυστραλίας αλλά μόνο στο βαθμό που καλύπτουν θέματα που εμπίπτουν στην αρμοδιότητα της Ένωσης, συμπεριλαμβανομένων των θεμάτων που εμπίπτουν στην αρμοδιότητα της Ένωσης για τον καθορισμό και την εφαρμογή κοινής εξωτερικής πολιτικής και πολιτικής ασφάλειας (1):

               —

               Άρθρο 3 (Πολιτικός διάλογος)

               —

               Άρθρο 10 (Συνεργασία στο πλαίσιο περιφερειακών και διεθνών οργανισμών)

               —

               Άρθρο 56 (Μεικτή Επιτροπή), με εξαίρεση τα στοιχεία ζ) και η) της παραγράφου 3

               —

               Τίτλος X (Τελικές διατάξεις) με εξαίρεση το άρθρο 61 παράγραφοι 1 και 3, στον βαθμό που αυτό είναι αναγκαίο για να εξασφαλιστεί η προσωρινή εφαρμογή των διατάξεων της συμφωνίας που αναφέρονται στις τρεις πρώτες περιπτώσεις.

         Άρθρο 3
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 4
   Η παρούσα απόφαση αρχίζει να ισχύει την επομένη της έκδοσής της.

      Βρυξέλλες, 29 Σεπτεμβρίου 2016.

            Για το Συμβούλιο

            Ο Πρόεδρος

         P. ŽIGA

      (1)  Η ημερομηνία από την οποία θα εφαρμόζονται προσωρινά οι διατάξεις της συμφωνίας που αναφέρονται στο άρθρο 2 θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2008/570/ΕΚ,ΕυͿατόμ: Απόφαση του Συμβουλίου, της 8ης Ιουλίου 2008 , για το διορισμό ενός μέλους από την Πορτογαλία στην Οικονομική και Κοινωνική Επιτροπή

text:
               11.7.2008

               EL

               Επίσημη Εφημερίδα της Ευρωπαϊκής Ένωσης

               L 183/33

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 8ης Ιουλίου 2008
   για το διορισμό ενός μέλους από την Πορτογαλία στην Οικονομική και Κοινωνική Επιτροπή
   (2008/570/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2006/651/ΕΚ, Ευρατόμ του Συμβουλίου (1),
   την πρόταση της πορτογαλικής κυβέρνησης,
   τη γνώμη της Επιτροπής,
   Εκτιμώντας ότι μία θέση μέλους της Οικονομικής και Κοινωνικής Επιτροπής έμεινε κενή κατόπιν της παραίτησης του κ. Eduardo Manuel NOGUEIRA CHAGAS,
   ΑΠΟΦΑΣΗ:
   Άρθρο 1
   Ο κ. Florival ROSA LANÇA διορίζεται μέλος της Οικονομικής και Κοινωνικής Επιτροπής για το εναπομένον διάστημα της θητείας, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Βρυξέλλες, 8 Ιουλίου 2008.

            Για το Συμβούλιο

            Η Πρόεδρος

         C. LAGARDE

      (1)  ΕΕ L 269 της 28.9.2006, σ. 13. Απόφαση όπως τροποποιήθηκε με την απόφαση 2007/622/ΕΚ, Ευρατόμ (ΕΕ L 253 της 28.9.2007, σ. 39).


title: 2014/108/ΕΕ: Απόφαση του Συμβουλίου, της 27ης Φεβρουαρίου 2014 , για τον διορισμό μέλους του Ελεγκτικού Συνεδρίου

text:
               28.2.2014

               EL

               Επίσημη Εφημερίδα της Ευρωπαϊκής Ένωσης

               L 59/34

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 27ης Φεβρουαρίου 2014
   για τον διορισμό μέλους του Ελεγκτικού Συνεδρίου
   (2014/108/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 286 παράγραφος 2,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η θητεία του κ. Harald WÖGERBAUER λήγει στις 28 Φεβρουαρίου 2014.

               (2)

               Είναι, κατά συνέπεια, σκόπιμο να γίνει νέος διορισμός,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Oskar HERICS διορίζεται μέλος του Ελεγκτικού Συνεδρίου για την περίοδο από 1ης Μαρτίου 2014 έως 29 Φεβρουαρίου 2020.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 27 Φεβρουαρίου 2014.

            Για το Συμβούλιο

            Ο Πρόεδρος

         Δ. ΚΟΥΡΚΟΥΛΑΣ

      (1)  Γνώμη της 25ης Φεβρουαρίου 2014 (δεν έχει ακόμη δημοσιευθεί στην Επίσημη Εφημερίδα).


title: 2008/739/ΕΚ: Απόφαση της Επιτροπής, της 11ης Σεπτεμβρίου 2008 , σχετικά με την οικονομική συνδρομή της Κοινότητας προς τον Παγκόσμιο Οργανισμό για την Υγεία των Ζώων (OIE) με σκοπό τη χρηματοδότηση ενεργειών στον τομέα της πληροφόρησης για τις ζωικές ασθένειες

text:
               18.9.2008

               EL

               Επίσημη Εφημερίδα της Ευρωπαϊκής Ένωσης

               L 249/19

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 11ης Σεπτεμβρίου 2008
   σχετικά με την οικονομική συνδρομή της Κοινότητας προς τον Παγκόσμιο Οργανισμό για την Υγεία των Ζώων (OIE) με σκοπό τη χρηματοδότηση ενεργειών στον τομέα της πληροφόρησης για τις ζωικές ασθένειες
   (2008/739/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
   Εκτιμώντας τα ακόλουθα:

               (1)

               Δυνάμει της απόφασης 90/424/ΕΟΚ, η Κοινότητα μπορεί να λαμβάνει η ίδια ή να ενισχύει τα κράτη μέλη ή διεθνείς οργανώσεις με σκοπό να λαμβάνουν τα τεχνικά και επιστημονικά μέτρα που είναι αναγκαία για την ανάπτυξη της κοινοτικής κτηνιατρικής νομοθεσίας και για την ανάπτυξη επιμόρφωσης και κατάρτισης σε κτηνιατρικά θέματα.

               (2)

               Η οδηγία 82/894/ΕΟΚ του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα (2), θεσπίζει ένα σύστημα για την κοινοποίηση των εστιών κάθε ασθένειας που αναγράφεται στο παράρτημα Ι της οδηγίας («κοινοτικό σύστημα για την κοινοποίηση των ασθενειών των ζώων»).

               (3)

               O Παγκόσμιος Οργανισμός για την Υγεία των Ζώων (OIE) είναι ένας διακυβερνητικός αντιπροσωπευτικός οργανισμός, αρμόδιος για τη βελτίωση της υγείας των ζώων σε παγκόσμιο επίπεδο. Στον τομέα της πληροφόρησης για τις ζωικές ασθένειες, ο ΟΙΕ έχει τη μοναδική εμπειρία της ανάπτυξης της παγκόσμιας βάσης δεδομένων πληροφοριών για την υγεία των ζώων (WAHID)· πρόκειται για μια διεπαφή που παρέχει πλήρες φάσμα πληροφοριών για τις ζωικές ασθένειες. Η WAHID χρησιμοποιείται από όλες τις χώρες μέλη του ΟΙΕ, συμπεριλαμβανομένων όλων των κρατών μελών της Ευρωπαϊκής Ένωσης.

               (4)

               Η ανακοίνωση της Επιτροπής στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών σχετικά με μια νέα στρατηγική σχετικά με την υγεία των ζώων για την Ευρωπαϊκή Ένωση (2007-2013), σύμφωνα με την οποία «η πρόληψη είναι καλύτερη από τη θεραπεία» (3) ορίζει ως έναν από τους πυλώνες της νέας στρατηγικής για την υγεία των ζώων την πρόληψη απειλών που αφορούν τα ζώα, την επιτήρηση και την ετοιμότητα σε περιπτώσεις κρίσεων. Συγκεκριμένα, η ανακοίνωση αυτή υπογραμμίζει το γεγονός ότι οι πληροφορίες που προκύπτουν από τις δραστηριότητες και τα προγράμματα κτηνιατρικής παρακολούθησης, επιτήρησης και ελέγχου παρέχουν σημαντικότατα επιστημονικά στοιχεία για τα θεσμικά όργανα της ΕΕ και τις κυβερνήσεις και αποτελούν τη βάση αποφάσεων για μέτρα πρόληψης και ελέγχου ασθενειών.

               (5)

               Η ανακοίνωση αυτή αναφέρει την προσαρμογή του κοινοτικού συστήματος για την κοινοποίηση των ασθενειών των ζώων ως προσδοκώμενο αποτέλεσμα της νέας στρατηγικής για την υγεία των ζώων. Ένα άλλο προσδοκώμενο αποτέλεσμα που αναφέρεται στην ανακοίνωση αυτή είναι η απλούστευση της ισχύουσας κοινοτικής κτηνιατρικής νομοθεσίας, με σκοπό τη σύγκλιση με τα διεθνή πρότυπα, συμπεριλαμβανομένων των προτύπων του ΟΙΕ.

               (6)

               Συνεπώς, για την ανάπτυξη της κοινοτικής κτηνιατρικής νομοθεσίας, είναι σκόπιμο να θεσπιστούν δράσεις σε σύμπραξη με τον ΟΙΕ, με σκοπό την ευθυγράμμιση του κοινοτικού συστήματος κοινοποίησης των ασθενειών των ζώων με τη WAHID, για τη συλλογή επιδημιολογικών πληροφοριών και ιδίως για τον καθορισμό των σειρών δεδομένων, των βάσεων δεδομένων και των πρωτοκόλλων ανταλλαγής δεδομένων. Γι’ αυτό, είναι σκόπιμο να καταβληθεί κοινοτική συνδρομή για τη χρηματοδότηση της ανάπτυξης του συστήματος πληροφόρησης για τις ζωικές ασθένειες την περίοδο 2008 έως 2012 από τον Παγκόσμιο Οργανισμό για την Υγεία των Ζώων (OIE). Θα πρέπει να οριστεί το ανώτατο ύψος της εν λόγω χρηματοδοτικής συνδρομής.

               (7)

               Η συλλογή, η ανάλυση και η σύνθεση πληροφοριών για την υγεία των ζώων στις περιοχές των Βαλκανίων, του Καυκάσου και της Μεσογείου, ιδίως όσον αφορά ασθένειες που εξαπλώνονται πέρα από τα σύνορα, έχει ύψιστη σημασία για την Κοινότητα, προκειμένου να προλαμβάνονται οι απειλές για την υγεία των ζώων στο έδαφός της. Οι πληροφορίες αυτές δεν είναι ωστόσο άμεσα διαθέσιμες σε όλες τις περιπτώσεις.

               (8)

               Ο ΟΙΕ ανέπτυξε ένα εργαλείο για την αξιολόγηση των επιδόσεων των κτηνιατρικών υπηρεσιών (OIE PVS Tool). Το εργαλείο αυτό σχεδιάστηκε για να βοηθήσει τις κτηνιατρικές υπηρεσίες των χωρών μελών του ΟΙΕ να καθορίσουν το σημερινό τους επίπεδο επιδόσεων και να εντοπίσουν κενά και αδυναμίες όσον αφορά την ικανότητά τους να συμβαδίσουν με τα διεθνή πρότυπα του ΟΙΕ. Το εργαλείο αυτό παράγει επίσης πληροφορίες για την υγεία των ζώων στις χώρες μέλη του ΟΙΕ. Συνεπώς, η Κοινότητα θα πρέπει να αναλύσει τις δραστηριότητες και τις πληροφορίες που παράγει το εν λόγω εργαλείο σχετικά με τις περιοχές των Βαλκανίων, του Καυκάσου και της Μεσογείου.

               (9)

               Γι’ αυτό, είναι σκόπιμο να καταβληθεί κοινοτική συνδρομή για τη χρηματοδότηση της ανάπτυξης και της ανάλυσης, από τον ΟΙΕ, δραστηριοτήτων που αφορούν την υγεία των ζώων στις περιοχές των Βαλκανίων, του Καυκάσου και της Μεσογείου. Θα πρέπει να οριστεί το ανώτατο ύψος της εν λόγω χρηματοδοτικής συνδρομής.

               (10)

               Το άρθρο 168 παράγραφος 1 στοιχείο γ) του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (4), ορίζει ότι είναι δυνατή η χορήγηση επιδοτήσεων χωρίς να προηγηθεί πρόσκληση υποβολής προτάσεων προς όφελος οργανισμών που κατέχουν θέση μονοπωλίου, εκ των πραγμάτων ή εκ του νόμου, με τη δέουσα αιτιολόγηση στην απόφαση χρηματοδότησης.

               (11)

               Ο ΟΙΕ κατέχει εκ των πραγμάτων θέση μονοπωλίου στον τομέα του, από τη στιγμή της ίδρυσής του με τη διεθνή συμφωνία που υπογράφηκε στις 25 Ιανουαρίου 1924. Ο ΟΙΕ είναι διακυβερνητικός οργανισμός αρμόδιος για τη βελτίωση της υγείας των ζώων σε παγκόσμιο επίπεδο και αναγνωρίζεται ως οργανισμός αναφοράς από τον Παγκόσμιο Οργανισμό Εμπορίου (ΠΟΕ). Επομένως, σύμφωνα με την παρούσα απόφαση, δεν είναι απαραίτητο να προηγηθεί πρόσκληση υποβολής προτάσεων για τις χρηματοδοτικές συνδρομές που χορηγούνται σε αυτόν τον οργανισμό.

               (12)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΑΠΟΦΑΣΙΖΕΙ:
   Άρθρο 1
   Χορηγείται κοινοτική οικονομική συνδρομή, όπως ορίζεται στο άρθρο 19 της απόφασης 90/424/ΕΟΚ, για τη χρηματοδότηση της ανάπτυξης του συστήματος πληροφόρησης για τις ασθένειες των ζώων από τον Παγκόσμιο Οργανισμό για την Υγεία των Ζώων (ΟΙΕ), για την περίοδο 2008 έως 2012, με ανώτατο ύψος τα 750 000 EUR.
   Άρθρο 2
   Χορηγείται κοινοτική οικονομική συνδρομή, όπως ορίζεται στο άρθρο 19 της απόφασης 90/424/ΕΟΚ, για τη χρηματοδότηση της ανάλυσης δραστηριοτήτων που αφορούν την υγεία των ζώων στις περιοχές των Βαλκανίων, του Καυκάσου και της Μεσογείου από τον ΟΙΕ για την περίοδο 2008 έως 2012 με ανώτατο ύψος τα 250 000 EUR.
   Άρθρο 3
   Οι οικονομικές συνδρομές που προβλέπονται στα άρθρα 1 και 2 χρηματοδοτούνται από τη γραμμή 17 04 02 01 του προϋπολογισμού των Ευρωπαϊκών Κοινοτήτων για το 2008.

      Βρυξέλλες, 11 Σεπτεμβρίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 224 της 18.8.1990, σ. 19.

      (2)  ΕΕ L 378 της 31.12.1982, σ. 58.

      (3)  COM(2007) 539 τελικό.

      (4)  ΕΕ L 357 της 31.12.2002, σ. 1.


title: 2006/628/ΕΚ: Απόφαση του Συμβουλίου, της 24ης Ιουλίου 2006 , που ορίζει την ημερομηνία εφαρμογής του άρθρου 1 παράγραφοι 4 και 5 του κανονισμού (ΕΚ) αριθ. 871/2004, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας

text:
               20.9.2006

               EL

               Επίσημη Εφημερίδα της Ευρωπαϊκής Ένωσης

               L 256/15

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 24ης Ιουλίου 2006
   που ορίζει την ημερομηνία εφαρμογής του άρθρου 1 παράγραφοι 4 και 5 του κανονισμού (ΕΚ) αριθ. 871/2004, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας
   (2006/628/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 871/2004 του Συμβουλίου, της 29ης Απριλίου 2004, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας (1), και ιδίως το άρθρο 2 παράγραφος 2,
   Εκτιμώντας τα ακόλουθα:

               (1)

               Η παράγραφος 2 του άρθρου 2 του κανονισμού (ΕΚ) αριθ. 871/2004 ορίζει ότι ο κανονισμός εφαρμόζεται από την ημερομηνία που καθορίζεται από το Συμβούλιο, μόλις εκπληρωθούν οι απαραίτητες προϋποθέσεις, και ότι το Συμβούλιο δύναται να αποφασίσει να ορίσει διαφορετικές ημερομηνίες για την εφαρμογή των διαφόρων διατάξεων.

               (2)

               Οι προϋποθέσεις που ορίζονται στην παράγραφο 2 του άρθρου 2 του κανονισμού (ΕΚ) αριθ. 871/2004 έχουν εκπληρωθεί όσον αφορά τις παραγράφους 4 και 5 του άρθρου 1 αυτού.

               (3)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, η οποία εμπίπτει στον τομέα του σημείου Ζ του άρθρου 1 της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (2), σε συνδυασμό με τα άρθρα 4 παράγραφος 1 της απόφασης 2004/849/ΕΚ του Συμβουλίου (3) και της απόφασης 2004/860/ΕΚ του Συμβουλίου (4), αμφότερες της 25ης Οκτωβρίου 2004, για την υπογραφή, εξ ονόματος της Ευρωπαϊκής Ένωσης, για την υπογραφή, εξ ονόματος της Ευρωπαϊκής Κοινότητας, και για την προσωρινή εφαρμογή ορισμένων διατάξεων της εν λόγω συμφωνίας με την Ελβετική Συνομοσπονδία,

         ΑΠΟΦΑΣΙΖΕΙ:
   Άρθρο 1
   Οι παράγραφοι 4 και 5 του άρθρου 1 του κανονισμού (ΕΚ) αριθ. 871/2004 εφαρμόζονται από την 1η Νοεμβρίου 2006.
   Άρθρο 2
   Η παρούσα απόφαση αρχίζει να ισχύει από την ημερομηνία της εκδόσεώς της.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Ιουλίου 2006.

            Για το Συμβούλιο

            Ο Πρόεδρος

         K. RAJAMÄKI

      (1)  ΕΕ L 162 της 30.4.2004, σ. 29.

      (2)  ΕΕ L 176 της 10.7.1999, σ. 31.

      (3)  ΕΕ L 368 της 15.12.2004, σ. 26.

      (4)  ΕΕ L 370 της 17.12.2004, σ. 78.


title: 2011/373/ΕΕ: Απόφαση του Συμβουλίου, της 10ης Ιουνίου 2011 , για τον διορισμό ενός μέλους του Ελεγκτικού Συνεδρίου

text:
               28.6.2011

               EL

               Επίσημη Εφημερίδα της Ευρωπαϊκής Ένωσης

               L 168/7

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Ιουνίου 2011
   για τον διορισμό ενός μέλους του Ελεγκτικού Συνεδρίου
   (2011/373/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 286 παράγραφος 5,
   Έχοντας υπόψη την πρόταση της σουηδικής κυβέρνησης,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η παραίτηση του κ. Lars HEIKENSTEN, μέλους του Ελεγκτικού Συνεδρίου, ισχύει από 15ης Μαΐου 2011.

               (2)

               Ο κ. Lars HEIKENSTEN θα πρέπει, επομένως, να αντικατασταθεί για το υπόλοιπο της θητείας του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. H.G. WESSBERG διορίζεται μέλος του Ελεγκτικού Συνεδρίου, για το υπόλοιπο της θητείας του κ. Lars HEIKENSTEN, ήτοι έως τις 29 Φεβρουαρίου 2012.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 10 Ιουνίου 2011.

            Για το Συμβούλιο

            Ο Πρόεδρος

         FELLEGI T.

      (1)  Γνώμη που διατυπώθηκε στις 7 Ιουνίου 2011 (δεν έχει δημοσιευθεί ακόμη στην Επίσημη Εφημερίδα).


title: 2014/828/EE: Απόφαση της Ευρωπαϊκής Κεντρικής Τράπεζας, της 15ης Οκτωβρίου 2014 , σχετικά με την εφαρμογή του τρίτου προγράμματος αγοράς καλυμμένων ομολογιών (ΕΚΤ/2014/40)

text:
               22.11.2014

               EL

               Επίσημη Εφημερίδα της Ευρωπαϊκής Ένωσης

               L 335/22

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 15ης Οκτωβρίου 2014
   σχετικά με την εφαρμογή του τρίτου προγράμματος αγοράς καλυμμένων ομολογιών

      (ΕΚΤ/2014/40)

      (2014/828/EE)

   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερη παράγραφος, σε συνδυασμό με το άρθρο 3.1 πρώτη περίπτωση και το άρθρο 18.1,
   Εκτιμώντας τα ακόλουθα:

               (1)

               Σύμφωνα με το άρθρο 18.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό ΕΣΚΤ»), η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες των κρατών μελών με νόμισμα το ευρώ (εφεξής οι «ΕθνΚΤ») δύνανται να συναλλάσσονται στις χρηματαγορές, μεταξύ άλλων, αγοράζοντας και πωλώντας με οριστικές πράξεις διαπραγματεύσιμους τίτλους.

               (2)

               Στις 4 Σεπτεμβρίου 2014 το διοικητικό συμβούλιο αποφάσισε ότι ενδείκνυται η θέσπιση νέου προγράμματος αγοράς καλυμμένων ομολογιών (covered bond purchase programme, εφεξής το «CBPP3»). Παράλληλα με το πρόγραμμα αγοράς τίτλων προερχόμενων από τιτλοποίηση (ABSPP) και τις στοχευμένες πράξεις πιο μακροπρόθεσμης αναχρηματοδότησης (ΣΠΠΜΑ) (1), το CBPP3 θα ενισχύσει περαιτέρω τη μετάδοση της νομισματικής πολιτικής, θα βελτιώσει τη χορήγηση πιστώσεων στην οικονομία της ζώνης του ευρώ, θα έχει θετική δευτερογενή επίδραση σε άλλες αγορές και, κατά συνέπεια, θα χαλαρώσει την κατεύθυνση της νομισματικής πολιτικής της ΕΚΤ και θα συμβάλει στην επαναφορά των τιμών πληθωρισμού σε επίπεδα εγγύτερα του 2 %.

               (3)

               Δεδομένου ότι εντάσσεται στο πλαίσιο της ενιαίας νομισματική πολιτικής, η αγορά αποδεκτών καλυμμένων ομολογιών με οριστικές πράξεις από τις κεντρικές τράπεζες του Ευρωσυστήματος βάσει του CBPP3 θα πρέπει να εφαρμόζεται κατά τρόπο ομοιόμορφο και σε αποκεντρωμένη βάση, σύμφωνα με τους όρους της παρούσας απόφασης.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Θέσπιση και πεδίο εφαρμογής της αγοράς καλυμμένων ομολογιών με οριστικές πράξεις
   Με την παρούσα απόφαση το Ευρωσύστημα θεσπίζει το CBPP3, βάσει του οποίου οι κεντρικές τράπεζες του Ευρωσυστήματος αγοράζουν αποδεκτές καλυμμένες ομολογίες κατά την έννοια του άρθρου 2. Μία κεντρική τράπεζα του Ευρωσυστήματος δύναται να αγοράζει στην πρωτογενή και τη δευτερογενή αγορά, βάσει του CBPP3, αποδεκτές καλυμμένες ομολογίες από αποδεκτούς αντισυμβαλλομένους που πληρούν τα κριτήρια του άρθρου 3.
   Άρθρο 2
   Κριτήρια καταλληλότητας καλυμμένων ομολογιών
   Καλυμμένες ομολογίες, οι οποίες είναι αποδεκτές για πράξεις νομισματικής πολιτικής σύμφωνα με την ενότητα 6.2.1 του παραρτήματος I της κατευθυντήριας γραμμής ΕΚΤ/2011/14 (2) και οι οποίες επιπλέον πληρούν τις προϋποθέσεις αποδοχής τους ως ασφαλειών για ίδια χρήση κατά τα προβλεπόμενα στην ενότητα 6.2.3.2. (πέμπτη παράγραφος) του ως άνω παραρτήματος I και εκδίδονται από πιστωτικά ιδρύματα που έχουν συσταθεί στη ζώνη του ευρώ, είναι αποδεκτές για αγορά με οριστικές πράξεις βάσει του CBPP3. Ομολογίες «multicédulas», οι οποίες είναι αποδεκτές για πράξεις νομισματικής πολιτικής σύμφωνα με την ενότητα 6.2.1 του παραρτήματος I της κατευθυντήριας γραμμής ΕΚΤ/2011/14 και εκδίδονται από εταιρείες ειδικού σκοπού που έχουν συσταθεί στη ζώνη του ευρώ, είναι αποδεκτές για αγορά με οριστικές πράξεις βάσει του CBPP3.
   Οι ανωτέρω καλυμμένες ομολογίες είναι αποδεκτές για αγορά με οριστικές πράξεις βάσει του CBPP3, εφόσον πληρούν τις ακόλουθες επιπρόσθετες προϋποθέσεις:

               1.

               Εφαρμόζεται η υψηλότερη («first-best») πιστοληπτική αξιολόγηση τουλάχιστον βαθμίδας 3 (CQS3, η οποία επί του παρόντος ισοδυναμεί με διαβάθμιση «ΒΒΒ-» ή ανάλογη διαβάθμιση οργανισμού αξιολόγησης πιστοληπτικής ικανότητας), η οποία προέρχεται από τουλάχιστον έναν οργανισμό αξιολόγησης πιστοληπτικής ικανότητας (External Credit Assessment Institution, εφεξής «ΕCAI») αποδεκτό από το πλαίσιο του Ευρωσυστήματος για την αξιολόγηση της πιστοληπτικής ικανότητας.

               2.

               Εφαρμόζεται όριο έκδοσης 70 % ανά διεθνή αριθμό αναγνώρισης τίτλων (ISIN) επί των συνολικών διαθέσιμων τίτλων βάσει του πρώτου (3) και του δεύτερου (4) προγράμματος αγορών καλυμμένων ομολογιών (CBPP1 και CBPP2, αντίστοιχα) και του CBPP3, καθώς επίσης και επί των λοιπών διαθεσίμων των κεντρικών τραπεζών του Ευρωσυστήματος.

               3.

               Οι καλυμμένες ομολογίες είναι εκφρασμένες σε ευρώ, διακρατούνται και διακανονίζονται εντός της ζώνης του ευρώ.

               4.

               Οι καλυμμένες ομολογίες που εκδίδονται από οντότητες, η συμμετοχή των οποίων σε πιστοδοτικές πράξεις του Ευρωσυστήματος έχει ανασταλεί, εξαιρούνται από αγορές βάσει του CBPP3 κατά τη διάρκεια αναστολής της συμμετοχής τους.

               5.

               Για καλυμμένες ομολογίες, οι οποίες επί του παρόντος δεν πληρούν τη διαβάθμιση CQS3 στην Κύπρο και στην Ελλάδα, απαιτείται ελάχιστη διαβάθμιση τα επίπεδο της οποίας αντιστοιχεί στη μέγιστη δυνατή διαβάθμιση καλυμμένων ομολογιών, όπως αυτή ορίζεται από τον εκάστοτε ECAI για την οικείας χώρα, για όσο χρονικό διάστημα το ελάχιστο όριο πιστοληπτικής διαβάθμισης του Ευρωσυστήματος δεν εφαρμόζεται ως προς τις προϋποθέσεις καταλληλότητας των ασφαλειών προκειμένου για εμπορεύσιμα χρεόγραφα που εκδίδει ή εγγυάται η ελληνική ή η κυπριακή κυβέρνηση (σύμφωνα με το άρθρο 8 παράγραφος 2 της κατευθυντήριας γραμμής ΕΚΤ/2014/31 (5)), καθώς και όριο έκδοσης 30 % ανά ISIN, εφαρμοζόμενο επί των συνολικών διαθεσίμων τίτλων βάσει των CBPP1, CBPP2, CBPP3 και των λοιπών διαθεσίμων των κεντρικών τραπεζών του Ευρωσυστήματος, εφόσον πληρούν τις ακόλουθες επιπρόσθετες προϋποθέσεις που αποσκοπούν στην επίτευξη ισοδυναμίας σε όρους κινδύνου:

                           α)

                           μηνιαία παροχή των χαρακτηριστικών στοιχείων του σχετικού χαρτοφυλακίου, περιλαμβανομένων στοιχείων για το ύψος των δανείων, στην ΕθνΚΤ της κατοικίας του εκδότη, καθώς και δομικών χαρακτηριστικών του προγράμματος και πληροφοριών για τον εκδότη· το υπόδειγμα παροχής στοιχείων γνωστοποιείται στους αντισυμβαλλόμενους από την οικεία ΕθνΚΤ·

                           β)

                           δέσμευση ελάχιστου ορίου υπερκάλυψης κινδύνων της τάξεως του 25 %· οι διατάξεις για τον υπολογισμό του εν λόγω ορίου υπερκάλυψης κινδύνων γνωστοποιούνται στους αντισυμβαλλόμενους από την οικεία ΕθνΚΤ·

                           γ)

                           συμπερίληψη στο σχετικό χαρτοφυλάκιο του προγράμματος μέτρων αντιστάθμισης συναλλαγματικού κινδύνου έναντι αντισυμβαλλομένων που φέρουν διαβάθμιση BBB- ή υψηλότερη προκειμένου για απαιτήσεις που δεν είναι εκφρασμένες σε ευρώ ή, εναλλακτικά, έκφραση τουλάχιστον 95 % των περιουσιακών στοιχείων σε ευρώ· και

                           δ)

                           εγκατάσταση των οφειλετών των δανειακών απαιτήσεων του σχετικού χαρτοφυλακίου στη ζώνη του ευρώ.

               6.

               Καλυμμένες ομολογίες τις οποίες διακρατεί ο εκδότης τους είναι αποδεκτές για αγορές βάσει του CBPP3 εφόσον πληρούν τα ως άνω κριτήρια καταλληλότητας.

         Άρθρο 3
   Αποδεκτοί αντισυμβαλλόμενοι
   Αποδεκτοί αντισυμβαλλόμενοι για τους σκοπούς του CBPP3, τόσο σε σχέση με συναλλαγές βάσει οριστικών πράξεων όσο και σε σχέση με συναλλαγές δανεισμού τίτλων στις οποίες χρησιμοποιούνται καλυμμένες ομολογίες διακρατούμενες από το Ευρωσύστημα στα σχετικά χαρτοφυλάκια CBPP3, είναι οι ακόλουθοι: α) εγχώριοι αντισυμβαλλόμενοι που συμμετέχουν στις πράξεις νομισματικής πολιτικής του Ευρωσυστήματος όπως ορίζονται στην ενότητα 2.1 του παραρτήματος I της κατευθυντήριας γραμμής ΕΚΤ/2011/14· και β) κάθε άλλος αντισυμβαλλόμενος που χρησιμοποιείται από κεντρική τράπεζα του Ευρωσυστήματος για την επένδυση των εκφρασμένων σε ευρώ χαρτοφυλακίων επενδύσεών της, περιλαμβανομένων αντισυμβαλλομένων εκτός της ζώνης του ευρώ που δραστηριοποιούνται σε συναλλαγές επί καλυμμένων ομολογιών.
   Άρθρο 4
   Τελικές διατάξεις
   Η παρούσα απόφαση αρχίζει να ισχύει την επομένη της δημοσίευσής της στον δικτυακό τόπο της ΕΚΤ.

      Φρανκφούρτη, 15 Οκτωβρίου 2014.

            Ο Πρόεδρος της ΕΚΤ

         Mario DRAGHI

      (1)  Απόφαση ΕΚΤ/2014/34, της 29ης Ιουλίου 2014, σχετικά με μέτρα που αφορούν στοχευμένες πράξεις πιο μακροπρόθεσμης αναχρηματοδότησης (ΕΕ L 258 της 29.8.2014, σ. 11).

      (2)  Κατευθυντήρια γραμμή ΕΚΤ/2011/14, της 20ής Σεπτεμβρίου 2011, σχετικά με τα μέσα και τις διαδικασίες νομισματικής πολιτικής του Ευρωσυστήματος (ΕΕ L 331 της 14.12.2011, σ. 1).

      (3)  Απόφαση ΕΚΤ/2009/16, της 2ας Ιουλίου 2009, σχετικά με την εφαρμογή του προγράμματος αγοράς καλυμμένων ομολογιών (ΕΕ L 175 της 4.7.2009, σ. 18).

      (4)  Απόφαση ΕΚΤ/2011/17, της 3ης Νοεμβρίου 2011, σχετικά με την εφαρμογή του δεύτερου προγράμματος αγοράς καλυμμένων ομολογιών (ΕΕ L 297 της 16.11.2011, σ. 70).

      (5)  Κατευθυντήρια γραμμή ΕΚΤ/2014/31, της 9ης Ιουλίου 2014, σχετικά με συμπληρωματικά προσωρινά μέτρα όσον αφορά τις πράξεις αναχρηματοδότησης του Ευρωσυστήματος και την καταλληλότητα των ασφαλειών και σχετικά με την τροποποίηση της κατευθυντήριας γραμμής ΕΚΤ/2007/9 (ΕΕ L 240 της 13.8.2014, σ. 28).


title: Απόφαση (ΚΕΠΠΑ) 2015/77 του Συμβουλίου, της 19ης Ιανουαρίου 2015 , για τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη

text:
               20.1.2015

               EL

               Επίσημη Εφημερίδα της Ευρωπαϊκής Ένωσης

               L 13/7

         ΑΠΌΦΑΣΗ (ΚΕΠΠΑ) 2015/77 ΤΟΥ ΣΥΜΒΟΥΛΊΟΥ
   της 19ης Ιανουαρίου 2015
   για τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Ιουλίου 2011 το Συμβούλιο εξέδωσε την απόφαση 2011/426/ΚΕΠΠΑ (1) για τον διορισμό του κ. Peter SØRENSEN ως ειδικού εντεταλμένου της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη. Η θητεία του ΕΕΕΕ λήγει στις 30 Ιουνίου 2015.

               (2)

               Μετά τον διορισμό του κ. Peter SØRENSEN σε άλλη θέση, ως ΕΕΕΕ στη Βοσνία-Ερζεγοβίνη διορίζεται ο κ. Lars-Gunnar WIGEMARK από την 1η Μαρτίου 2015.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θητεία του κ. Peter SØRENSEN ως ειδικού εντεταλμένου της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη λήγει στις 31 Οκτωβρίου 2014.
   2.   Ο κ. Lars-Gunnar WIGEMARK διορίζεται ως ΕΕΕΕ στην Βοσνία-Ερζεγοβίνη από την 1η Μαρτίου 2015 έως τις 30 Ιουνίου 2015. Θα εκτελέσει την εντολή του σύμφωνα με την απόφαση 2011/426/ΚΕΠΠΑ.
   3.   Το Συμβούλιο μπορεί να αποφασίσει να τερματιστεί νωρίτερα η εντολή του ΕΕΕΕ βάσει αξιολόγησης της Επιτροπής Πολιτικής και Ασφάλειας και πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας.
   Άρθρο 2
   Οι δαπάνες που αφορούν τη διατήρηση της διοικητικής συνέχειας κατά την περίοδο μεταξύ των εντολών των ΕΕΕΕ από την 1η Νοεμβρίου 2014 ως την 28η Φεβρουαρίου 2015 θα καλυφθούν από το ποσό δημοσιονομικής αναφοράς που προβλέπεται στο άρθρο 5 παράγραφος 1 της απόφασης 2011/426/ΚΕΠΠΑ.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   Το άρθρο 2 θα αρχίσει να ισχύει από την 1η Νοεμβρίου 2014.

      Βρυξέλλες, 19 Ιανουαρίου 2015.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2011/426/ΚΕΠΠΑ του Συμβουλίου, της 18ης Ιουλίου 2011, για τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη (ΕΕ L 188 της 19.7.2011, σ. 30).


Avis juridique important

|

41991D0380

91/380/ΕΚΑΧ: Απόφαση των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου της 15ης Ιουλίου 1991 σχετικά με το άνοιγμα ατελούς δασμολογικής ποσόστωσης για πλατέα προϊόντα έλασης από τους λεγόμενους " μαγνητικούς " πυριτιούχους χάλυβες

Επίσημη Εφημερίδα αριθ. L 204 της 27/07/1991 σ. 0051 - 0051

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 15ης Ιουλίου 1991  σχετικά με το άνοιγμα ατελούς δασμολογικής ποσόστωσης για πλατέα προϊόντα έλασης από τους λεγόμενους "μαγνητικούς"  πυριτιούχους χάλυβες  ( 91/380/ΕΚΑΧ )ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  ΑΠΟΦΑΣΙΖΟΥΝ :  Άρθρο μόνο  Για την περίοδο από 1ης Ιουλίου 1991 έως 30 Ιουνίου 1992, μπορεί να χορηγηθεί υπέρ της Μπενελούξ, όσον αφορά τις εισαγωγές από τρίτες χώρες, ατελής δασμολογική ποσόστωση 300 τόνων για πλατέα προϊόντα έλασης από τους λεγόμενους "μαγνητικούς"  πυριτιούχους χάλυβες, των κωδικών ΣΟ ex 7225 10 91, ( ελασματοποιημενα εν ψυχρώ ) και ex 7226 10 30 ( πλατέα προϊόντα έλασης από τους λεγόμενους "μαγνητικούς" πυριτιούχους χάλυβες ), με προσανατολισμένους κόκκους, με πλάτος που υπερβαίνει τα 500 mm ή με  πλάτος 600 mm ή περισσότερο και πάχος μέχρι 0,23 mm, και τα οποία έχουν ονομαστική απώλεια λόγω μαγνητικής αναστροφής το πολύ 0,8 W/kg υπολογιζόμενη με τη μέθοδο Epstein με ρεύμα συχνότητας H3 και μαγνητική επαγωγή 1,7 Tesla . Βρυξέλλες, 15 Ιουλίου 1991 .  Ο Πρόεδρος  P . BUKMAN


Avis juridique important

|

31988D0641

Απόφαση του Συμβουλίου της 19ης Δεκεμβρίου 1988 που τροποποιεί την απόφαση 81/121/ΕΟΚ σχετικά με την παροχή της ημερήσιας αποζημίωσης στα μέλη της Οικονομικής και Κοινωνικής Επιτροπής, καθώς και στους αναπληρωτές τους και στους εμπειρογνώμονες ( 88/641/ΕΟΚ )

Επίσημη Εφημερίδα αριθ. L 356 της 24/12/1988 σ. 0073 - 0073 Φινλανδική ειδική έκδοση: Κεφάλαιο 1 τόμος 2 σ. 0102  Σουηδική ειδική έκδοση: Κεφάλαιο 1 τόμος 2 σ. 0102

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Δεκεμβρίου 1988  που τροποποιεί την απόφαση 81/121//ΕΟΚ σχετικά με την παροχή της ημερήσιας αποζημίωσης στα μέλη της Οικονομικής και Κοινωνικής Επιτροπής, καθώς και στους αναπληρωτές τους και στους εμπειρογνώμονες   ( 88/641/ΕΟΚ )  ( 88/641/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,  Εκτιμώντας ότι, λόγω της εξέλιξης των τιμών των ξενοδοχείων και των εστιατορίων από την τελευταία αναπροσαρμογή, πρέπει να αναπροσαρμοστούν από 1ης Ιανουαρίου 1989 τα ποσά της ημερήσιας αποζημίωσης που παρέχεται στα μέλη της Οικονομικής και Κοινωνικής  Επιτροπής, καθώς και στους αναπληρωτές τους και στους εμπειρογνώμονες, που έχουν καθοριστεί με την απόφαση 81/121/ΕΟΚ του Συμβουλίου της 3ης Μαρτίου 1981 ( 1 ), όπως τροποποιήθηκε τελευταία από την απόφαση 85/538/ΕΟΚ του Συμβουλίου της 5ης Δεκεμβρίου 1985  ( 2 ),  ΑΠΟΦΑΣΙΖΕΙ :    Άρθρο 1   Η απόφαση 81 /121/ΕΟΚ του Συμβουλίου της 3ης Μαρτίου 1981, όπως τροποποιήθηκε τελευταία από την απόφαση 85/538/ΕΟΚ, τροποποιείται ως εξής :  - στο άρθρο 2 πρώτη περίπτωση, το ποσό των 4 000 βελγικών φράγκων αντικαθίσταται από το ποσό των 4 450 βελγικών φράγκων,  - στο άρθρο 2 δεύτερη περίπτωση, το ποσό των 2 600 βελγικών φράγκων αντικαθίσταται από το ποσό των 3 000 βελγικών φράγκων .  Άρθρο 2   Η παρούσα απόφαση αρχίζει να ισχύει την 1η Ιανουαρίου 1989 .   Βρυξέλλες, 19 Δεκεμβρίου 1988 .  Για το Συμβούλιο  Ο Πρόεδρος  Θ . ΠΑΓΚΑΛΟΣ   ( 1 ) ΕΕ αριθ . L 67 της 12 . 3 . 1981, σ . 29 .  ( 2 ) ΕΕ αριθ . L 334 της 12 . 12 . 1985, σ . 24 .


title: Απόφαση (ΕΕ) 2016/255 της Επιτροπής, της 23ης Φεβρουαρίου 2016, για την τροποποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού

text:
               24.2.2016

               EL

               Επίσημη Εφημερίδα της Ευρωπαϊκής Ένωσης

               L 47/10

         ΑΠΌΦΑΣΗ (ΕΕ) 2016/255 ΤΗΣ ΕΠΙΤΡΟΠΉΣ
   της 23ης Φεβρουαρίου 2016
   για την τροποποίηση του παραρτήματος της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη νομισματική σύμβαση, της 17ης Δεκεμβρίου 2009, μεταξύ της Ευρωπαϊκής Ένωσης και του Κράτους της Πόλεως του Βατικανού, και ιδίως το άρθρο 8 παράγραφος 3,
   Εκτιμώντας τα ακόλουθα:

               (1)

               Το άρθρο 8 παράγραφος 1 της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού (εφεξής «νομισματική σύμβαση») απαιτεί από το Κράτος της Πόλεως του Βατικανού να εφαρμόζει τις νομικές πράξεις και τους κανόνες της ΕΕ σχετικά με τα χαρτονομίσματα και κέρματα ευρώ, την πρόληψη της νομιμοποίησης εσόδων από παράνομες δραστηριότητες, καθώς και την πρόληψη της απάτης και της παραχάραξης ρευστών και μη ρευστών μέσων πληρωμής, μεταλλίων και μαρκών, και όσον αφορά τις υποχρεώσεις υποβολής στατιστικών στοιχείων. Οι εν λόγω πράξεις και κανόνες απαριθμούνται στο παράρτημα της νομισματικής σύμβασης.

               (2)

               Το παράρτημα της νομισματικής σύμβασης πρέπει να τροποποιείται από την Επιτροπή κάθε έτος προκειμένου να λαμβάνονται υπόψη οι νέες σχετικές νομικές πράξεις και κανόνες της ΕΕ, καθώς και οι τροποποιήσεις όσων ήδη ισχύουν.

               (3)

               Ορισμένες νέες σχετικές νομικές πράξεις και κανόνες της ΕΕ, καθώς και ορισμένες τροποποιήσεις των ισχυουσών νομικών πράξεων, εκδόθηκαν και θα πρέπει να προστεθούν στο παράρτημα.

               (4)

               Συνεπώς, το παράρτημα της νομισματικής σύμβασης θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της νομισματικής σύμβασης μεταξύ της Ευρωπαϊκής Ένωσης και του Κράτους της Πόλεως του Βατικανού αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 23 Φεβρουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      ΠΑΡΑΡΤΗΜΑ

            «ΠΑΡΑΡΤΗΜΑ

                        Εφαρμοστέες νομικές διατάξεις

                        Ημερομηνία εφαρμογής

                        Πρόληψη νομιμοποίησης εσόδων από παράνομες δραστηριότητες

                        1

                           Οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15) (4)

                        31 Δεκεμβρίου 2010

                        όπως τροποποιήθηκε με την ακόλουθη πράξη:

                        2

                        Οδηγία 2008/20/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την τροποποίηση της οδηγίας 2005/60/ΕΚ σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας, όσον αφορά τις εκτελεστικές αρμοδιότητες που ανατίθενται στην Επιτροπή (ΕΕ L 76 της 19.3.2008, σ. 46).

                        όπως συμπληρώθηκε με τις ακόλουθες πράξεις:

                        3

                        Απόφαση-πλαίσιο 2001/500/ΔΕΥ του Συμβουλίου, της 26ης Ιουνίου 2001, για το ξέπλυμα χρήματος, τον προσδιορισμό, τον εντοπισμό, τη δέσμευση, την κατάσχεση και τη δήμευση των οργάνων και των προϊόντων του εγκλήματος (ΕΕ L 182 της 5.7.2001, σ. 1).

                        4

                        Κανονισμός (ΕΚ) αριθ. 1889/2005 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με τους ελέγχους ρευστών διαθεσίμων που εισέρχονται ή εξέρχονται από την Κοινότητα (ΕΕ L 309 της 25.11.2005, σ. 9).

                        5

                        Οδηγία 2006/70/ΕΚ της Επιτροπής, της 1ης Αυγούστου 2006, για τη θέσπιση μέτρων εφαρμογής της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου όσον αφορά τον ορισμό του πολιτικώς εκτεθειμένου προσώπου και τα τεχνικά κριτήρια για την εφαρμογή της απλουστευμένης δέουσας επιμέλειας ως προς τον πελάτη και την εφαρμογή της εξαίρεσης σε περιπτώσεις άσκησης χρηματοπιστωτικής δραστηριότητας σε περιστασιακή ή πολύ περιορισμένη βάση (ΕΕ L 214 της 4.8.2006, σ. 29) (5)

                        6

                        Κανονισμός (ΕΚ) αριθ. 1781/2006 του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, περί των πληροφοριών για τον πληρωτή που συνοδεύουν τις μεταφορές χρηματικών ποσών (ΕΕ L 345 της 8.12.2006, σ. 1).

                        7

                           Οδηγία 2014/42/EE του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με τη δέσμευση και τη δήμευση οργάνων και προϊόντων εγκλήματος στην Ευρωπαϊκή Ένωση (ΕΕ L 127 της 29.4.2014, σ. 39).

                        31 Δεκεμβρίου 2016 (2)

                        8

                           Κανονισμός (ΕΕ) 2015/847 του Ευρωπαϊκού Κοινοβουλίου και του Συμβουλίου, της 20ής Μαΐου 2015, περί στοιχείων που συνοδεύουν τις μεταφορές χρηματικών ποσών και περί κατάργησης του κανονισμού (ΕΚ) αριθ. 1781/2006 (ΕΕ L 141 της 5.6.2015, σ. 1).

                        31 Δεκεμβρίου 2017 (3)

                        9

                           Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).

                        31 Δεκεμβρίου 2017 (3)

                        Πρόληψη της απάτης και της παραχάραξης και κιβδηλείας

                        10

                           Απόφαση-πλαίσιο 2001/413/ΔΕΥ του Συμβουλίου, της 28ης Μαΐου 2001, για την καταπολέμηση της απάτης και της πλαστογραφίας που αφορούν τα μέσα πληρωμής πλην των μετρητών (ΕΕ L 149 της 2.6.2001, σ. 1).

                        31 Δεκεμβρίου 2010

                        11

                           Κανονισμός (ΕΚ) αριθ. 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 181 της 4.7.2001, σ. 6).

                        31 Δεκεμβρίου 2010

                        όπως τροποποιήθηκε με την ακόλουθη πράξη:

                        12

                        Κανονισμός (ΕΚ) αριθ. 44/2009 του Συμβουλίου, της 18ης Δεκεμβρίου 2008, για την τροποποίηση του κανονισμού (ΕΚ) αριθ. 1338/2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (ΕΕ L 17 της 22.1.2009, σ. 1).

                        13

                           Κανονισμός (ΕΚ) αριθ. 2182/2004 του Συμβουλίου, της 6ης Δεκεμβρίου 2004, σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 373 της 21.12.2004, σ. 1).

                        31 Δεκεμβρίου 2010

                        όπως τροποποιήθηκε με την ακόλουθη πράξη:

                        14

                        Κανονισμός (ΕΚ) αριθ. 46/2009 του Συμβουλίου, της 18ης Δεκεμβρίου 2008, για την τροποποίηση του κανονισμού (ΕΚ) αριθ. 2182/2004 σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 17 της 22.1.2009, σ. 5).

                        15

                           Οδηγία 2014/62/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, σχετικά με την προστασία του ευρώ και άλλων νομισμάτων από την παραχάραξη και την κιβδηλεία μέσω του ποινικού δικαίου, και για την αντικατάσταση της απόφασης-πλαισίου 2000/383/ΔΕΥ του Συμβουλίου (ΕΕ L 151 της 21.5.2014, σ. 1).

                        31 Δεκεμβρίου 2016 (2)

                        Κανόνες για τα χαρτονομίσματα και κέρματα ευρώ

                        16

                           Συμπεράσματα του Συμβουλίου της 23ης Νοεμβρίου 1998 και της 5ης Νοεμβρίου 2002 για τα συλλεκτικά νομίσματα

                        31 Δεκεμβρίου 2010

                        17

                           Συμπεράσματα του Συμβουλίου της 10ης Μαΐου 1999 για το σύστημα ελέγχου της ποιότητας των κερμάτων σε ευρώ

                        31 Δεκεμβρίου 2010

                        18

                           Ανακοίνωση 2001/C 318/03 της Επιτροπής, της 22ας Οκτωβρίου 2001, σχετικά με την προστασία του δικαιώματος πνευματικής ιδιοκτησίας όσον αφορά την παράσταση της κοινής όψης των κερμάτων ευρώ (C(2001) 600 τελικό) (ΕΕ C 318 της 13.11.2001, σ. 3).

                        31 Δεκεμβρίου 2010

                        19

                           Κατευθυντήρια γραμμή ΕΚΤ/2003/5 της Ευρωπαϊκής Κεντρικής Τράπεζας, της 20ής Μαρτίου 2003, σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση των τραπεζογραμματίων ευρώ (ΕΕ L 78 της 25.3.2003, σ. 20).

                        31 Δεκεμβρίου 2010

                        όπως τροποποιήθηκε με την ακόλουθη πράξη:

                        20

                        Κατευθυντήρια γραμμή ΕΚΤ/2013/11 της Ευρωπαϊκής Κεντρικής Τράπεζας, της 19ης Απριλίου 2013, που τροποποιεί την κατευθυντήρια γραμμή ΕΚΤ/2003/5 σχετικά με την εφαρμογή μέτρων κατά των προϊόντων παράνομης αναπαραγωγής τραπεζογραμματίων ευρώ και την ανταλλαγή και απόσυρση τραπεζογραμματίων ευρώ (ΕΕ L 118 της 30.4.2013, σ. 43).

                        31 Δεκεμβρίου 2014 (1)

                        21

                           Απόφαση ΕΚΤ/2010/14 της Ευρωπαϊκής Κεντρικής Τράπεζας, της 16ης Σεπτεμβρίου 2010, σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία (ΕΕ L 267 της 9.10.2010, σ. 1).

                        31 Δεκεμβρίου 2012

                        όπως τροποποιήθηκε με την ακόλουθη πράξη:

                        22

                        Απόφαση ΕΚΤ/2012/19 της Ευρωπαϊκής Κεντρικής Τράπεζας, της 7ης Σεπτεμβρίου 2012 (ΕΕ L 253 της 20.9.2012, σ. 19).

                        31 Δεκεμβρίου 2013 (1)

                        23

                           Κανονισμός (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία (ΕΕ L 339 της 22.12.2010, σ. 1).

                        31 Δεκεμβρίου 2012

                        24

                           Κανονισμός (ΕΕ) αριθ. 651/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με την έκδοση κερμάτων ευρώ (ΕΕ L 201 της 27.7.2012, σ. 135).

                        31 Δεκεμβρίου 2013 (1)

                        25

                           Απόφαση ΕΚΤ/2013/10 της Ευρωπαϊκής Κεντρικής Τράπεζας, της 19ης Απριλίου 2013, σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ (ΕΕ L 118 της 30.4.2013, σ. 37).

                        31 Δεκεμβρίου 2014 (1)

                        26

                           Κανονισμός (ΕΕ) αριθ. 729/2014 του Συμβουλίου, της 24ης Ιουνίου 2014, για την ονομαστική αξία και τις τεχνικές προδιαγραφές των κερμάτων σε ευρώ που τίθενται σε κυκλοφορία (Αναδιατύπωση) (ΕΕ L 194 της 2.7.2014, σ. 1).

                        31 Δεκεμβρίου 2013 (2)

               Τμήμα του παραρτήματος της νομισματικής σύμβασης σύμφωνα με την ειδική ρύθμιση της μεικτής επιτροπής κατόπιν αιτήσεως της Αγίας Έδρας και του Κράτους της Πόλεως του Βατικανού σχετικά με τη συμπερίληψη των σχετικών κανόνων που εφαρμόζονται σε οντότητες που ασκούν οικονομικές δραστηριότητες σε επαγγελματική βάση

                        Σχετικά τμήματα των ακόλουθων νομικών πράξεων

                        Ημερομηνία εφαρμογής

                        27

                           Οδηγία 86/635/ΕΟΚ του Συμβουλίου, της 8ης Δεκεμβρίου 1986, για τους ετήσιους και ενοποιημένους λογαριασμούς των τραπεζών και λοιπών άλλων χρηματοπιστωτικών ιδρυμάτων (ΕΕ L 372 της 31.12.1986, σ. 1).

                        31 Δεκεμβρίου 2016 (2)

                        όπως τροποποιήθηκε με τις ακόλουθες πράξεις:

                        28

                        Οδηγία 2001/65/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001 (ΕΕ L 283 της 27.10.2001, σ. 28).

                        29

                        Οδηγία 2003/51/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2003 (ΕΕ L 178 της 17.7.2003, σ. 16).

                        30

                        Οδηγία 2006/46/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006 (ΕΕ L 224 της 16.8.2006, σ. 1).

                        31

                           Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).

                        31 Δεκεμβρίου 2017 (2)

                        32

                           Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).

                        31 Δεκεμβρίου 2017 (2)

                        όπως τροποποιήθηκε με την ακόλουθη πράξη:

                        33

                        Κατ' εξουσιοδότηση κανονισμός (ΕΕ) 2015/62 της Επιτροπής, της 10ης Οκτωβρίου 2014, για την τροποποίηση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τον δείκτη μόχλευσης (ΕΕ L 11 της 17.1.2015, σ. 37).

                        31 Δεκεμβρίου 2017 (3)

                        όπως συμπληρώθηκε με την ακόλουθη πράξη:

                        34

                        Κατ' εξουσιοδότηση κανονισμός (ΕΕ) αριθ. 241/2014 της Επιτροπής, της 7ης Ιανουαρίου 2014, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις απαιτήσεις ιδίων κεφαλαίων για ιδρύματα (ΕΕ L 74 της 14.3.2014, σ. 8),

                        31 Δεκεμβρίου 2017 (3)

                        όπως τροποποιήθηκε με τις ακόλουθες πράξεις:

                        35

                        Κατ' εξουσιοδότηση κανονισμός (ΕΕ) 2015/923 της Επιτροπής, της 11ης Μαρτίου 2015, για την τροποποίηση του κατ' εξουσιοδότηση κανονισμού (ΕΕ) αριθ. 241/2014 της Επιτροπής για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις απαιτήσεις ιδίων κεφαλαίων για ιδρύματα (ΕΕ L 150 της 17.6.2015, σ. 1).

                        31 Δεκεμβρίου 2017 (3)

                        36

                        Κατ' εξουσιοδότηση κανονισμός (ΕΕ) 2015/61 της Επιτροπής, της 10ης Οκτωβρίου 2014, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά την απαίτηση κάλυψης του κινδύνου ρευστότητας για τα πιστωτικά ιδρύματα (ΕΕ L 11 της 17.1.2015, σ. 1).

                        31 Δεκεμβρίου 2017 (3)

                        Νομοθεσία σχετικά με τη συλλογή στατιστικών στοιχείων

                        37

                           Κατευθυντήρια γραμμή ΕΚΤ/2013/24 της Ευρωπαϊκής Κεντρικής Τράπεζας, της 25ης Ιουλίου 2013, σχετικά με τις υποχρεώσεις παροχής στατιστικών στοιχείων που θεσπίζει η Ευρωπαϊκή Κεντρική Τράπεζα στον τομέα των τριμηνιαίων χρηματοοικονομικών λογαριασμών (ΕΕ L 2 της 7.1.2014, σ. 34).

                        31 Δεκεμβρίου 2016 (2)

                        38

                           Κανονισμός (ΕΕ) αριθ. 1071/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2013/33) (ΕΕ L 297 της 7.11.2013, σ. 1).

                        31 Δεκεμβρίου 2016 (2)

                        όπως τροποποιήθηκε με την ακόλουθη πράξη:

                        39

                        Κανονισμός (ΕΕ) αριθ. 1375/2014 της Ευρωπαϊκής Κεντρικής Τράπεζας, της 10ης Δεκεμβρίου 2014, που τροποποιεί τον κανονισμό (ΕΕ) αριθ. 1071/2013 (ΕΚΤ/2013/33) σχετικά με τη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2014/51) (ΕΕ L 366 της 20.12.2014, σ. 77).

                        40

                           Κανονισμός (ΕΕ) αριθ. 1072/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τα στατιστικά στοιχεία επιτοκίων των νομισματικών χρηματοπιστωτικών ιδρυμάτων (ΕΚΤ/2013/34) (ΕΕ L 297 της 7.11.2013, σ. 51).

                        31 Δεκεμβρίου 2016 (2)

                        όπως τροποποιήθηκε με την ακόλουθη πράξη:

                        41

                        Κανονισμός (ΕΕ) αριθ. 756/2014 της Ευρωπαϊκής Κεντρικής Τράπεζας, της 8ης Ιουλίου 2014, που τροποποιεί τον κανονισμό (ΕΕ) αριθ. 1072/2013 (ΕΚΤ/2013/34) σχετικά με τα στατιστικά στοιχεία επιτοκίων των νομισματικών χρηματοπιστωτικών ιδρυμάτων (ΕΚΤ/2014/30) (ΕΕ L 205 της 12.7.2014, σ. 14).

                        42

                           Κατευθυντήρια γραμμή ΕΚΤ/2014/15 της Ευρωπαϊκής Κεντρικής Τράπεζας, της 4ης Απριλίου 2014, σχετικά με τη νομισματική και χρηματοπιστωτική στατιστική (ΕΕ L 340 της 26.11.2014, σ. 1).

                        31 Δεκεμβρίου 2016 (2)

                        όπως τροποποιήθηκε με την ακόλουθη πράξη:

                        43

                        Κατευθυντήρια γραμμή ΕΚΤ/2014/43 της Ευρωπαϊκής Κεντρικής Τράπεζας, της 6ης Νοεμβρίου 2014, που τροποποιεί την κατευθυντήρια γραμμή ΕΚΤ/2014/15 σχετικά με τη νομισματική και χρηματοπιστωτική στατιστική (ΕΕ L 93 της 9.4.2015, σ. 82).

         (1)  Οι εν λόγω ημερομηνίες συμφωνήθηκαν από τη μεικτή επιτροπή του 2013.

         (2)  Οι εν λόγω ημερομηνίες συμφωνήθηκαν από τη μεικτή επιτροπή του 2014.

         (3)  Οι εν λόγω ημερομηνίες συμφωνήθηκαν από τη μεικτή επιτροπή του 2015.

         (4)  Η οδηγία 2005/60/ΕΚ καταργείται με την οδηγία 2015/849/ΕΕ αλλά παραμένει στο παράρτημα μέχρι την ημερομηνία που καθορίζεται για τη μεταφορά στο εθνικό δίκαιο της οδηγίας 2015/849/ΕΕ.

         (5)  Η οδηγία 2006/70/ΕΚ της Επιτροπής καταργείται με την οδηγία 2015/849/ΕΕ αλλά παραμένει στο παράρτημα μέχρι την ημερομηνία που καθορίζεται για τη μεταφορά στο εθνικό δίκαιο της οδηγίας 2015/849/ΕΕ.»


Avis juridique important

|

32000D0143

2000/143/ΚΕΠΠΑ: Απόφαση του Συμβουλίου, της 14ης Φεβρουαρίου 2000, για τη σύσταση της μεταβατικής επιτροπής πολιτικής και ασφάλειας

Επίσημη Εφημερίδα αριθ. L 049 της 22/02/2000 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 14ης Φεβρουαρίου 2000για τη σύσταση της μεταβατικής επιτροπής πολιτικής και ασφάλειας(2000/143/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207,Υπενθυμίζοντας το άρθρο 25 της συνθήκης για την Ευρωπαϊκή Ένωση,Εκτιμώντας τα ακόλουθα:Στο πλαίσιο της ενίσχυσης της κοινής εξωτερικής πολιτικής και πολιτικής ασφάλειας (ΚΕΠΠΑ), και ιδίως της κοινής ευρωπαϊκής πολιτικής ασφάλειας και άμυνας που προβλέπεται στο άρθρο 17 της συνθήκης για την Ευρωπαϊκή Ένωση, το Ευρωπαϊκό Συμβούλιο που συνήλθε στο Ελσίνκι στις 10 και 11 Δεκεμβρίου 1999 κάλεσε το Συμβούλιο να δημιουργήσει, έως τον Μάρτιο του 2000, τα μεταβατικά όργανα και ρυθμίσεις για την εφαρμογή της κοινής ευρωπαϊκής πολιτικής ασφαλείας και άμυνας.ΑΠΟΦΑΣΙΖΕΙ:Άρθρο 11. Η πολιτική επιτροπή που προβλέπεται από το άρθρο 25 της συνθήκης για την Ευρωπαϊκή Ένωση συνεδριάζει στις Βρυξέλλες με χωριστή σύνθεση, καλούμενη "μεταβατική επιτροπή πολιτικής και ασφαλείας", εκτός των περιόδων συνόδου της. Η σύνθεση αυτή απαρτίζεται από εθνικούς αντιπροσώπους σε επίπεδο ανωτάτων υπαλλήλων/πρέσωεων με βάση στις μόνιμες αντιπροσωπίες των κρατών μελών.2. Η μεταβατική επιτροπή πολιτικής και ασφαλείας, σε στενή συνεργασία με τον γενικό γραμματέα ύπατο εκπρόσωπο:α) καταρτίζει συστάσεις για την μελλοντική λειτουργία της κοινής ευρωπαϊκής πολιτικής ασφάλειας και άμυνας·β) ασχολείται με τις τρέχουσες υποθέσεις ΚΕΠΠΑ.Άρθρο 21. Η παρούσα απόφαση αρχίζει να ισχύει την 1η Μαρτίου 2000.2. Η παρούσα απόφαση εφαρμόζεται μέχρις ότου συσταθούν τα μόνιμα όργανα της κοινής ευρωπαϊκής πολιτικής ασφάλειας και άμυνας.Άρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 14 Φεβρουαρίου 2000.Για το ΣυμβούλιοΟ ΠρόεδροςJ. GAMA


title: 2011/849/ΚΕΠΠΑ: Απόφαση EULEX/2/2011 της Επιτροπής Πολιτικής και Ασφάλειας, της 16ης Δεκεμβρίου 2011 , για την παράταση της θητείας του Αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX KOSOVO

text:
               17.12.2011

               EL

               Επίσημη Εφημερίδα της Ευρωπαϊκής Ένωσης

               L 335/85

         ΑΠΌΦΑΣΗ EULEX/2/2011 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 16ης Δεκεμβρίου 2011
   για την παράταση της θητείας του Αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (1), EULEX KOSOVO
   (2011/849/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38, τρίτο εδάφιο,
   Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX KOSOVO (2), και ιδίως το άρθρο 12, παράγραφος 2,
   Εκτιμώντας τα ακόλουθα:

               (1)

               Σύμφωνα με την κοινή δράση 2008/124/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένης της απόφασης διορισμού Αρχηγού αποστολής.

               (2)

               Στις 8 Ιουνίου 2010, το Συμβούλιο εξέδωσε την απόφαση 2010/322/ΚΕΠΠΑ (3) που παρατείνει τη διάρκεια της EULEX KOSOVO έως τις 14 Ιουνίου 2012.

               (3)

               Με την απόφαση 2011/431/ΚΕΠΠΑ (4) κατόπιν πρότασης της Ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ), η ΕΠΑ διόρισε τον Xavier BOUT DE MARNHAC, ως Αρχηγό αποστολής της EULEX KOSOVO, με ισχύ από 15ης Οκτωβρίου 2010.

               (4)

               Με την απόφαση 2011/688/ΚΕΠΠΑ (5), η ΕΠΑ παρέτεινε την εντολή του Xavier BOUT DE MARNHAC, ως Αρχηγού αποστολής της EULEX KOSOVO έως τις 14 Δεκεμβρίου 2011,

               (5)

               στις 9 Δεκεμβρίου 2011, η ΥΕ πρότεινε την παράταση της θητείας του Xavier BOUT DE MARNHAC, ως Αρχηγού αποστολής της EULEX KOSOVO έως τις 14 Ιουνίου 2012,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του Xavier BOUT DE MARNHAC, ως Αρχηγού αποστολής της EULEX KOSOVO, παρατείνεται έως τις 14 Ιουνίου 2012.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.
   Εφαρμόζεται από τις 15 Δεκεμβρίου 2011.

      Βρυξέλλες, 16 Δεκεμβρίου 2011.

            Για την Επιτροπή Πολιτικής και Ασφάλειας

            Ο Πρόεδρος

         O. SKOOG

      (1)  Σύμφωνα με το ψήφισμα 1244 (1999) του Συμβουλίου Ασφαλείας των Ηνωμένων Εθνών.

      (2)  ΕΕ L 42 της 16.2.2008, σ. 92.

      (3)  ΕΕ L 145 της 11.6.2010, σ. 13.

      (4)  ΕΕ L 202 της 4.8.2010, σ. 10.

      (5)  ΕΕ L 270 της 15.10.2011, σ. 32.


title: 2013/276/ΕΕ: Απόφαση του Ευρωπαϊκού Κοινοβουλίου και του Συμβουλίου, της 21ης Μαΐου 2013 , όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/010 AT/Austria Tabak από την Αυστρία)

text:
               12.6.2013

               EL

               Επίσημη Εφημερίδα της Ευρωπαϊκής Ένωσης

               L 160/11

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 21ης Μαΐου 2013
   όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/010 AT/Austria Tabak από την Αυστρία)
   (2013/276/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υποβλήθηκαν από την 1η Μαΐου 2009 έως την 30ή Δεκεμβρίου 2011 το πεδίο εφαρμογής του ΕΤΠ διευρύνθηκε, ώστε να περιλαμβάνει και την υποστήριξη απολυθέντων εργαζομένων των οποίων η απόλυση ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατ. EUR ετησίως.

               (4)

               Η Αυστρία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην επιχείρηση Austria Tabak GmbH και σε 14 προμηθευτές και παραγωγούς των επόμενων σταδίων του προϊόντος, στις 20 Δεκεμβρίου 2011 και τη συμπλήρωσε με πρόσθετες πληροφορίες έως τις 9 Οκτωβρίου 2012. Η αίτηση αυτή πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 3 941 999 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Αυστρία.

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2013, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 3 941 999 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 21 Μαΐου 2013.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Η Πρόεδρος

         L. CREIGHTON

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: Απόφαση (ΕΕ) 2015/2397 του Συμβουλίου, της 16ης Δεκεμβρίου 2015, για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Ισπανία

text:
               18.12.2015

               EL

               Επίσημη Εφημερίδα της Ευρωπαϊκής Ένωσης

               L 332/144

         ΑΠΌΦΑΣΗ (ΕΕ) 2015/2397 ΤΟΥ ΣΥΜΒΟΥΛΊΟΥ
   της 16ης Δεκεμβρίου 2015
   για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Ισπανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
   Έχοντας υπόψη την πρόταση της ισπανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015, το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Έχει κενωθεί μία θέση τακτικού μέλους της Επιτροπής των Περιφερειών λόγω της λήξης της θητείας του κ. Paulino RIVERO BAUTE.

               (3)

               Έχει κενωθεί μία θέση αναπληρωματικού μέλους της Επιτροπής των Περιφερειών λόγω της λήξης της θητείας του κ. Javier GONZALEZ ORTIZ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2020:

               α)

               ως τακτικό μέλος:

                           —

                           D. Fernando CLAVIJO BATLLE, Presidente del Gobierno de Canarias,

                     και

               β)

               ως αναπληρωματικό μέλος:

                           —

                           Da Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 16 Δεκεμβρίου 2015.

            Για το Συμβούλιο

            H Πρόεδρος

         C. DIESCHBOURG

      (1)  ΕΕ L 20 της 27.1.2015, σ. 42.

      (2)  ΕΕ L 31 της 7.2.2015, σ. 25.

      (3)  ΕΕ L 159 της 25.6.2015, σ. 70.